Grude.com - Vlada Njemačke će raditi na ubrzanoj deportaciji migranata\nDatum objave: 17.08.2018 Broj čitanja: 629\nNjemačka kancelarka Angela Merkel rekla je u četvrtaak da će njena vlada pojačati napore u cilju ubrzane deportacije migranata kojima je odbijen zahtjev za azil, nakon što je više stotina desničara zatražilo njenu ostavku zbog migrantske politike.\nOna je nakon sastanka sa predstavnicima svoje stranke Kršćansko-demokratske unije Njemačke /CDU/ u Drezdenu rekla da je svjesna da je njena odluka o izbjeglicama uznemirila glasače i izrazila zabrinutost u vezi sa sposobnošću države da zadrži kontrolu.\nOna je dodala da će savezna vlada preuzeti veću odgovornost u tom smislu.\nAntiislamski pokret PEGIDA organizirao je u četvrtak prosvijede u Drezdenu zbog odluke Merkel da pusti u Njemačku blizu milijun izbjeglica i migranata, većinom iz zemalja s većinskim muslimanskim stanovništvom.\nMerkel je u više navrata branila svoju odluku da primi migrante kao "humanitarnu neophodnost", ali je od 2015. godine do danas donekle promijenila stav, rekavši da neće dozvoliti da se ponovi takva situacija. Ona je nedavno rekla da će se boriti protiv uzroka migracija u Europu.


U NATO priželjkuju kompromisno rešenje - Politika - Dnevni list Danas\nPočetna » Politika » U NATO priželjkuju kompromisno rešenje\nU NATO priželjkuju kompromisno rešenje\nPredsednik Parlamentarne skupštine NATO Žoze Lelo izjavio je juče u Beogradu da Alijansa želi da za Kosovo bude pronađeno kompromisno rešenje koje će uzeti u obzir interese obeju strana.\n– Stanje na Kosovu ili će biti rešeno, ili će se stvoriti veoma opasna situacija u celom regionu koja bi moglo da zahvati i sve susedne zemlje, što bi imalo loš uticaj na ceo region – rekao je Lelo novinarima prvog dana seminara Rouz-Rot, koji se održava u organizaciji Parlamentarne skupštine NATO i Skupštine Srbije.\nLelo je istakao da rešenje moraju da nađu vlade, ali da su poslanici takođe veoma važni za stvaranje pozitivne klime, ističući da je cilj seminara da pokuša da tome doprinese kroz debatu. Prema njegovim rečima, veoma je važno pronaći kompromisno rešenje kako bi se omogućio razvoj demokratije, ekonomski napredak i bolja budućnost za sve građane Kosova.\nNa pitanje novinara da li je NATO spreman da reaguje u slučaju eventualne eskalacije nasilja na Kosovu, Lelo je odgovorio da situacija zavisi u velikoj meri od spoljnog faktora i pozvao velike sile da budu oprezne sa signalima koje upućuju građanima Kosova.\n– Mislim da to nije vojno pitanje, već političko. Ako političari nađu rešenje koje će biti dobro za sve strane, koje će uvažiti potrebe ljudi na Kosovu, koje će poštovati interese Srba i Albanaca na Kosovu, zašto bi onda uopšte postavljali pitanje vojnog angažovanja – zapitao se Lelo.\nPolitički direktor Ministarstva inostranih poslova Norveške Kaj Ejde izjavio je da se pregovarački proces o statusu Kosova ne može okončati dok sve opcije ne budu razmotrene.\n– Rešenje zasnovano na rezoluciji Saveta bezbednosti UN jeste najbolje, jer bi tako imali nespornu pravnu osnovu. Ako to ne bude slučaj, svako drugo rešenje bi počivalo na kontroverznoj pravnoj osnovi i bilo bi politički sporno pitanje – rekao je Ejde u govoru na Rouz-Rot seminaru.\nGovoreći o dosadašnjem toku pregovora, on je kazao da je svima na Kosovu potrebno da znaju na čemu su i pozvao lokalno stanovništvo da se uzdrži od nasilja i upotrebe sile.\n– Ja sam za to da se veći naglasak stavi na standarde i veoma sam razočaran što proces razgovora o statusu nije dovoljno povezan s pitanjima standarda – rekao je Ejde.\nPrema njegovoj proceni, ipak bi bilo veliko iznenađenje da dve strane postignu dogovor, jer Kosovo sada ima sva obeležja zemlje koja je već podeljena.\n– Umerenost mora biti vodeći princip, posebno za vlasti u Prištini. Proces poverenja i pružanje ruke manjinama mora da bude izraženiji. Lideri kosovskih Albanaca ne treba da ubede samo Srbe da žele multietničko društvo, već treba da ubede i svoje sunarodnike da i oni to žele – rekao je Ejde.\nBivši specijalni predstavnik UN za ispunjavanje standarda na Kosovu naglasio je da Beograd treba da se uzdrži od reakcija koje bi mogle da pogoršaju situaciju ne samo na Kosovu, već i u čitavom regionu.\nSeminar organizuje Parlamentarna skupština NATO u saradnji sa Skupštinom Srbije. Skup se održava u Domu Narodne skupštine Srbije i traje tri dana. Glavna tema skupa je „Srbija i Evropa: izazovi integracije“, a očekuje se učešće oko 140 predstavnika 20 zemalja članica i pridruženih članica Parlamentarne skupštine NATO. R. D.,


Native Advertising kampanja – garantovan put do uspjeha - Represent\nNative advertising se pokazao kao jedan od najboljih načina da se, kroz pravu džunglu informacija i različitih sadržaja na internetu, vaša poruka probije do željene ciljne grupe. Ova vrsta oglašavanja podrazumijeva plasiranje tekstova i informacija, vizuala koji se na prirodan (native) način uklapaju u ostale sadržaje na platformi koju smo odabrali. Oni se uklapaju i po izgledu, po stilu pisanja i na svaki drugi način, zadobijajući tako povjerenje publike tog sajta. Bitno je dati čitaocima korisne informacije, zadržati im pažnju, predočiti im nove činjenice koje bi ih mogle zanimati. Kada uzmemo u obzir da je ljudska pažnja na portalima skraćena na svega 3 sekunde (thumb attention), shvatamo važnost dobrog copywrittinga, pisanja naslova i tekstova u kojima se nalaze ključne riječi, važne za klijenta ili brend, koje će staviti sadržaj u vrh pretrage na internetu.\nTakođe je bitno da pišemo baš za u platformu/portal – da umijemo da priđemo čitaocima tog medija na njima blizak način.\nČitaoci portala više ne žele da im konzumiranje sadržaja (tekst, video) prekidaju dosadne reklame i da sa strane trepću napadni baneri i poruke. Procenat korisnika programa koji blokiraju dosadne reklame (Ad blocker-a i Banner Blinder-a) stalno je u porastu, sada ih je već 60%, tako da je zanimljiv i informativan tekst jedini način da se probijete do svoje publike. Upotrebom zanimljivog videa ili infografika povećavamo interakciju čitalaca sa porukom koju brend/klijent šalje. Storytelling (pričanje priča) je uvijek pobjednička opcija.\nKako uspješno realizovati Native kampanju\nJednu od najnovijih native kampanja realizovali smo za Hemofarm Fondaciju i projekat „Na kafi sa psihologom“. Projekat, koji se sprovodio tokom aprila i maja, imao je za cilj da utiče na svijest šire javnosti da se o mentalnom zdravlju mora brinuti jednako kao o fizičkom, kao i da tegobe u vezi sa mentalnim zdravljem nisu lična slabost, već zdravstveni problem za koji postoji adekvatno rješenje ako se na vrijeme potraži stručna pomoć. U okviru projekta govorilo se na različite teme – depresija, stres na poslu, karijera vs. porodica, bolest, sterilitet, razvod, zavisnost svih vrsta, posebno alkoholizam i kako ograničiti djeci upotrebu elektronskih uređaja.\nPartner na projektu je bio Institut za psihologiju Filozofskog fakulteta u Beogradu, a na svim tribinama učestvovali su eminentni psiholozi i psihijatri, osobe kojima je u jednom trenutku bila potrebna pomoć stručnjaka i poznate ličnosti koje su govorile o svojim iskustvima, a publika je aktivno učestvovala u svim razgovorima.\nKako bismo uticali na javnost, odlučili smo se da priče sa tribina plasiramo putem Native kampanje, kako bismo ukazali na važnost prevencije i stručnu podršku pri očuvanju mentalnog zdravlja. Za objave smo odabrali jedan od najčitanijih Premium portala – Telegraf.rs. Kako bismo došli do što većeg broja čitalaca koje interesuju teme mentalnog zdravlja, koristili smo Native oglase na Midas mreži portala, vidžet koji se nalazi ispod tekstova na preko 80 sajtova.\nAnalitika sve govori\nČitanost tekstova je bila nevjerovatna, što nam govori da je većini naših građana potrebna ovakva vrsta informacija i razgovor sa stručnjacima, kada se nađu u problemu. Najčitaniji su bili Native tekstovi na teme razvoda i zavisnosti svih vrsta, posebno alkoholizma. Ukupno je ove teme pročitalo preko 26.000 ljudi, a da su zaista pročitali tekstove govori podatak da je prosječno zadržavanje n a samom tekstu bilo 2:15 minuta.\nNative oglasi sa svakom od osam tema, koji su vodili ili na tekst ili na internet stranicu Hemofarm Fondacije, prikazali su se ljudima preko 11,8 miliona puta, a informacije je ovim putem pročitalo preko 13.000 ljudi.\nNajava novog ciklusa tribina o mentalnom zdravlju\nPrema posjećenosti tribina može se zaključiti da je tema mentalnog zdravlja vrlo aktuelna i da je ljudima potrebna pomoć u vidu „običnog“, otvorenog razgovora. Suzana Đorđević, direktorka Hemofarm Fondacije, najavila je od jeseni nastavak projekta „Na kafi sa psihologom“, s obzirom da ima još mnogo tema koje zanimaju naše sugrađane. Do tada, ne plašite se, ne stidite se, potražite pomoć, jer razgovor je deo rešenja problema.


U RS pojačana kontrola sprovođenja epidemioloških mjera\nNadležni inspekcijski organi danas i sutra, zbog obilježavanja Nove godine po julijanskom kalendaru, vršiće pojačane kontrole sprovođenja preventivnih mjera s ciljem suzbijanja širenja virusa korona. Iz Inspektorata Republike Srpske (RS) pozivaju građane i privredne subjekte na odgovorno ponašanje.\nRad inspektora organizovan je u smjenama, te njihov dolazak subjekti mogu očekivati i nakon 22.00 časa, do kada je trenutno propisano radno vrijeme, saopšteno je iz Inspektorata Republike Srpske.\n“Iako je došlo do pozitivnih pomaka i stabilizacije epidemiološke situacije, i dalje moramo ostati odgovorni. U dane proteklih praznika pokazali smo da kao društvo razumijemo koliko je značajna prevencija i da na taj način čuvamo sebe i svoje porodice, te u tom duhu pozivamo građane i privredne subjekte da nastave odgovorno postupati”, ističe se u saopštenju.\nU Inspektoratu su napomenuli i da inspekcijski organi svakodnevno vrše nadzor u poslovnim objektima na Jahorini zbog pojačane frekvencije građana u toku skijaške sezone.\nNa inicijativu Inspektorata Republike Srpske, sa početkom zimske sezone na Jahorini je održan sastanak predstavnika svih relevantnih institucija, a sa ciljem usaglašavanja djelovanja na sprovođenju mjera zaštite od virusa korona.\nIz Inspektorata navode da je u decembru izvršeno 69 kontrola na Jahorini, od kojih je u dva slučaja utvrđeno da se u momentu vršenja inspekcijske kontrole privredni subjekti nisu dosljedno pridržavali propisanih epidemioloških mjera, zbog čega su im izrečene kazne u iznosu od 4.000 KM.\nInspekcija će i u narednim danima nastaviti sa redovnim kontrolama poslovnih subjekata na Jahorini, navodi se u saopštenju.\nTags\t#epidemiološke mjere\t#Inspektorat RS\t#koronavirus\nVelika Britanija: Uskoro počinje vakcinacija 24 sata u sedmici


Bejlov transfer u Real prekretnica u fudbalu : Nadlanu.com\nBejlov transfer u Real prekretnica u fudbalu\nObjavljeno 4. sep 2013. / 11:21:13\nGeret Bejl je poslednjeg dana prelaznog roka, 2. septembra, potpisao šestogodišnji ugovor sa Realom vredan 100 miliona evra, što je novi svetski rekord u fudbalskim transferima. I prethodni rekord držao je Real, kada je 2009. godine Mančester junajtedu platio 94 miliona evra za Kristijana Ronalda.\nMediji su naveli da je Real tokom letnjeg prelaznog roka potrošio 181,5 miliona evra, ali i da je klub zaradio više od 100 miliona od prodaje igrača Gonzala Iguaina, Hosea Kaljehona i Raula Albiola Napoliju i Mesuta Ozila Arsenalu.\n"Jedna stvar je sigurna - transfer Bejla je prekretnica u fudbalu. Ali, ne smemo da zaboravimo da je Real prodao petoricu ili šestoricu igrača i da je od tih transfera zaradio mnogo novca", rekao je Rumenige, preneli su nemački mediji.\n"Koliko znam, zaradili su preko 70 miliona na transferima igrača u Napoli, ali i 50 miliona na prelazak Ozila", dodao je on.\nRumenige je ocenio da je Real Madrid jedan od favorita za osvajanje Lige šampiona, posle dolazaka Bejla, Iska i Asijea Iljaramendija.\n"Morate da ih uvrstite na malu listu favorita. Moj kolega (predsednik Real Madrida) Florentino Peres želi ove sezone, po svaku cenu, da osvoji 10. titulu evropskog šampiona. Ljudi u Madridu nisu baš strpljivi", rekao je Rumenige.\nfudbalgaret bejlreal madrid


Saopštenje povodom ponovnih pretnji GSA\nNepunih mesec dana nakon pretnji smrću i niza uvreda upućenih našim kolegama iz Gej Strejt Alijanse putem telefona, našim kolegama su stigle pretnje i putem mejla. U dva odvojena mejla pristigla preko kontakt forme prisutne na sajtu GSA, vrlo slične sadržine, poziva se na ubistvo članova GSA i “čišćenje” Srbije od takve organizacije. Pored otvorenih pretnji smrću i niza uvreda upućenih članovima i rukovodstvu GSA u mejlu se otvoreno pozivaju članovi ultradesničarskih pokreta i stranaka da “uzmu noževe u ruke i da počnu klat sve članove Gej strejt alijanse”. Osim toga u daljem tekstu poruka, poziva se na “čišćenje Srbije od takve organizacije” i da se članovi GSA “ubijaju nemilice” uz to vređajući predsednika GSA Lazara Pavlovića i pozivajući direktno na njegovo ubistvo sa zavrpnim rečima “Sretno vam klanje”. Poruke su potpisane sa „Mladen Obradović“ i sa „Ratko Mladić“.\nDržava ne sme ćutati pred širenjem mržnje i pozivima na nasilje\nDemokratska stranka zahteva od svih državnih organa da otkriju i sankcionišu osobe koje stoje iza pretnji smrću, najbrutalnijih do sada, upućenih pripadnicima GSA.\nPoverenica za zaštitu ravnopravnosti: Saopštenje povodom pretnji aktivistima i aktivistkinjama GSA\nPosted by GSA March 11, 2014\nSamofalov: Pronaći odgovorne za pretnje GSA\nKandidat za poslanika na listi Nove demokratske stranke (NDS) Konstantin Samofalov osudio je danas pretnje upućene izvršnoj direktorki Gej-strejt alijanse i pozvao nadležne da hitno utvrde ko je odgovoran i da ga kazne.\nZaštitnik građana osudio pretnju smrću aktivistima Gej strejt alijanse\nZaštitnik građana Saša Janković izrazio je danas u razgovoru sa predstavnicima Gej strejt alijanse punu podršku naporima te organizacije za ukidanje diskriminacije LGBT osoba i oštro osudio jučerašnju telefonsku pretnju smrću njenim aktivistima.\nPosted by GSA February 25, 2014\nPosted by GSA February 23, 2014\nNa mesto poruka mržnje pored kojih prolazimo svakodnevno jedan ulični umetnik se odvažio da stavi originalan odgovor…\nPosted by GSA December 24, 2013\nPosted by GSA December 17, 2013\nPosted by GSA December 09, 2013\nBritanski olimpijac Tom Dejli otkrio svoju vezu sa muškarcem\nOlimpijska zvezda skokova u vodu, Tom Dejli, je prvi put progovorio o svojoj novoj vezi. On je u svom video snimku na Ju-Tjubu izjavio da želi da “stavi tačku na sve spekulacije i glasine” i otkrio svojim fanovima da je u vezi sa muškarcem.\nMarija Šerifović: Lezbejka sam, super je imati odnos sa ženom!\nPosted by GSA November 28, 2013\nMogu vam reći da je super imati odnos s nekim čija brada ne bode, rekla je pevačica.\nMerlinka festival 2013 – Život je kabare\nPeti Međunarodni festival LGBT filma „Merlinka“ biće organizovan od 12. do 16. decembra u Velikoj sali Doma omladine Beograda. Slogan ovogodišnjeg festivala je „Život je kabare“ i promoviše ideju da je uprkos homofobiji, nasilju, netoleranciji i diskriminaciji život lep i pun lepih događaja za pamćenje, od kojih su neki završili i na filmskom platnu.


RTCG - Radio Televizija Crne Gore - Nacionalni javni servis :: Zanimljivosti :: Kinezi zidaju još jednog džina\nNEBODER OD 668 METARA 08. 07. 2018. 12:48 >> 12:35 0\nNEBODER OD 668 METARA\nKinezi zidaju još jednog džina\nSa 667,8 metara planirane visine, neboder u Šendženu, u vrijeme kada bude završen 2024. godine mogao bi da bude druga građevina po visini na planeti.\nKinezima planove može da pokvari Dubai sa kulom od 711 metara.\nViše kineskih gradova može se pohvaliti građevinama koje su na listi najviših u svijetu. Među njima su finansijski centar Ping An u Šendženu visok 599,1 metar, finansijski centar CFT u Guangdžou visok 530 metara i CITIC kula u Pekingu visoka 520 metara.\nMeđutim, u to vrijeme među najvišim zgradama na planeti mogla bi da se nađe i kula Dubai One Tower sa planiranih 711 metara visine.\nUmjesto jutarnjih vježbi, đaci đuskaju\nSAD da povuče nalog za hapšenje Menga


Međunarodna konferencija Beogradske berze Upgrade in Belgrade 3. novembra u Beogradu\nPetnaesta međunarodna konferencija Beogradske berze, Upgrade in Belgrade 2016, biće održana u četvrtak (3. novembar 2016. godine), u beogradskom hotelu Hyatt Regency. Predstavnici i direktori najvećih berzi regiona i Centralne Evrope, investicionih društava koja pokrivaju Jugoistočnu Evropu, najkvalitetnijih akcionarskih društava iz sedam zemalja regiona kao i brokeri i fond menadžeri okupiće se u Beogradu i, zajedno sa predstavnicima domaćeg tržišta kapitala, pokušati da daju odgovore na pitanja koja se odnose na trenutni i budući razvoj berzanskog poslovanja u Evropi.\nS obzirom na to da u Srbiji još uvek nije sproveden nijedan proces inicijalne javne ponude, odnosno, finansiranja poslovanja privrednih društava putem emisije akcija, poseban naglasak, i prva prezentacija na ovogodišnjoj Konferenciji berze posvećena je upravo sličnom procesu koji se sprovodi na jednoj od najvećih berzi u regionu – Berzi u Istanbulu, o čemu će govoriti Adnan Serhat Görgün. Raznovrstnost tržišnih materijala i investicionih alternativa na tržištu kapitala u Turskoj predstavlja interesantnu temu, kako za kompanije koje mogu da, u sklopu navedene prezentacije, čuju više o mogućnostima finansiranja upravo putem berze, tako i za predstavnike svih regionalnih berzi, koji ovim putem mogu da dobiju uvid u mogućnosti razvoja sopstvenog tržišta, kako bi se na taj način pomoglo pojedinačnim privrednim subjektima i ekonomiji u celini, što i jeste glavna funkcija tržišta kapitala.\nDrugu celinu u toku konferencije Upgrade in Belgrade 2016 predstavljaće, sada već tradicionalni, panel na temu povezanosti makroekonomije i razvoja tržišta kapitala, nazvan: Makroekonomske perspektive Srbije i regiona, u okviru kog će govornici pokušati da proniknu u dublju vezu između ekonomskog razvoja i potencijala tržišta kapitala, ali i u ekonomske perspektive u regionu u narednoj godini uopšte. Govornici u ovom panelu biće Marko Čadež, predsednik Privredne komore Srbije, Aleksandar Piker, predsednik Izvršnog odbora Komercijalne banke Beograd i član Upravnog odbora Beogradske berze, Ernst Bode, generalni direktor kompanije Messer Tehnogas i Dejan Šoškić, redovni profesor na Ekonomskom fakultetu Univerziteta u Beogradu.\nJoš jedan od projekata Evropske unije, koji se tiče tržišta kapitala – direktiva MiFID II, koja u praksi treba da zaživi početkom 2018. godine, biće posebno obrađena na ovogodišnjoj Konferenciji Beogradske berze. Kao i prethodna MiFID direktiva i direktiva MiFID II predstavlja regulatorni okvir kojim se definiše poslovanje za sve učesnike na tržištima kapitala na području Evropske Unije, pri čemu sama direktiva MiFID II ima za cilj da poveća zaštićenost investitora, transparentnost i regulaciju manje otvorenih tržišta ponovo u cilju sprečavanja nedozvoljenih radnji. Ipak, praktična primena MiFID II regulative otvara i brojna pitanja, počev od IT rešenja, do uloge pojedinih učesnika na tržištu i njihovih prava i obaveza, o čemu će, učesnicima beogradske berzanske Konferencije više govoriti dr Sandra Bramhoff, Head of Products & Regulation Deutsche Boerse, koja je u prethodnih nekoliko godina na Deutsche berzi bila aktivna upravo na poslovima prilagođavanja poslovanja berze sa propisima MiFID II regulative.\nJedno od specijalnih predavanja na ovogodišnjoj konferenciji Berze biće posvećeno Blockchain tehnologijama, koje predstavljaju decentralizovanu platformu za skladištenje i transfer podataka, od strane učesnika u lancu, gde god u svetu da se nalaze, tačnije, bez jedne centralizovane institucije. Blockchain tehnologija inicijalno je nastala za potrebe korišćenja Bitcoin-a, ali se danas može koristiti i u druge svrhe koje podrazumevaju veliki broj međusobno povezanih podataka. Prezentaciju na temu Blockchain tehnologija na Konferenciji 3. novembra održaće Daniel Körmöczi, sa berze u Budimpešti.\nSastavni deo ovogodišnje konferencije Berze biće i prezentacija o aminskom postrojenju Naftne industrije Srbije, koje predstavlja značajnu inovaciju u obradi prirodnog gasa. U ime NIS-a prezentaciju će održati Nikola Vukoje, rukovodilac službe za planiranje, operativnu i tehničku podršku u ovoj kompaniji.\nKao i prethodnih godina, sastavni deo Međunarodne konferencije Beogradske berze biće i Regionalna investitorska konferencija, koja je organizovana u saradnji sa investicionom bankom WOOD & Company. Za razliku od prethodnih godina, na ovogodišnjoj investitorskoj konferenciji najboljim kompanijama iz regiona po prvi put će se pridružiti i kompanije iz Rumunije, Bugarske i Poljske, čime je znatno uvećana pokrivenost investicionih alternativa za zainteresovane investitore. Pored 25 kompanija čijim akcijama se trguje na regionalnim berzama svoje učešće na ovom događaju potvrdilo je i preko 30 investitora iz regiona, Evrope i SAD, koji će na individualnim razgovorima sa menadžmentom akcionarskih društava opredeliti u čije hartije od vrednosti će narednih meseci ulagati sredstva koja su im na raspolaganju.\nGeneralni sponzor ovogodišnje konferencije Beogradske berze biće kompanija NIS a.d. Novi Sad, dok je glavni sponzor panel dela Konferencije Istanbulska berza, a investitorskog dela Konferencije Piraeus banka. Na listi sponzora ovog događaja nalaze se i Thomson Reuters, Raiffeisen banka, Halkbank, Centralni registar hartija od vrednosti, kao i Udruženje banaka Srbije.\nViše informacija o samom događaju raspoloživo je i na internet stranici Beogradske berze.\nNeto dobit Aerodroma Nikola Tesla za devet meseci 19 mil EUR\nBeogradski aerodrom Nikola Tesla danas je saopštio da je u oktobru uslužio 438.980 putnika, što je mesečni rekord i za 9% više nego u istom mesecu prošle godine.\nU oktobru je sa tog aerodroma obavljeno 5.098 poletanja i sletanja, 5% više u odnosu na isti period prošle godine, dok je povećanje prometa robe i pošte iznosilo 19%.\nOd početka 2016. godine Aerodrom Nikola Tesla je uslužio 4,25 miliona putnika.\nUkupni prihodi kompanije za devet meseci 2016. godine iznosili su 54,4 mil EUR, dok su poslovni prihod bili 52,8 mil EUR i veći su za 5% u odnosu na isti period prethodne godine. Neto dobit je uvećana 13%, na 19 mil EUR.\nKako je saopšteno, beogradski aerodrom je u budžet Srbije uplatio 14 mil EUR po osnovu dividende i međudividende za 2015. godinu, a u novembru će uplatiti još oko 2,5 mil EUR po osnovu međudividende za 2016. godinu.\nUkupna štednja građana Srbije na kraju septembra iznosila 8,97 mlrd EUR\nUkupna štednja gradana Srbije iznosila je na kraju septembra ove godine 1.102,8 milijardi dinara, objavila je Narodna banka Srbije (NBS), što je, preračunato po srednjem kursu centralne banke, oko 8,97 mlrd EUR.\nPrema podacima iz septembarskog Statističkog biltena NBS, štednja u devizama iznosi 1.053 milijarde dinara (8,57 mlrd EUR), dok se na štednim računima u domaćoj valuti nalazi 48,98 milijardi dinara.\nOd ukupne štednje u devizama, 263,02 milijarde dinara je oročeno na duži rok (2,14 mlrd EUR), a 790,82 milijarde dinara na kratak rok (6,43 mlrd EUR).\nU septembru je u domaćoj valuti na kratkoročnoj štednji bilo 39,32 milijarde dinara, dok je 9,66 milijardi dinara činila dugoročna dinarska štednja.\nProfit NIS-a 7,7 milijardi RSD\nNIS Grupa objavljuje konsolidovane finansijske rezultate poslovanja za devet meseci 2016. godine, u skladu sa međunarodnim standardima finansijskog izveštavanja\nIako su prosečne cene sirove nafte tipa Urals u devet meseci 2016. godine bile oko 27 odsto niže u poređenju sa prethodnom godinom, NIS Grupa je zabeležila pozitivne finansijske rezultate.\nNIS Grupa je značajno poboljšala rezultat iz prvog polugodišta kada je neto dobit iznosila 3,1 milijardu dinara i prvih devet meseci ove godine završila sa neto dobiti od 7,7 milijardi dinara. Ostvareni pozitivni rezultati su u velikoj meri posledica primene programa za povećenje operativne efikasnosti čiji se efekti u devet meseci 2016. godine procenjuju na 5,7 milijardi dinara.\nUspeh je zabeležen i kod operativnih pokazatelja, od kojih su mnogi iznad biznis plana. Ukupan promet naftnih derivata za devet meseci 2016. iznosi 2,414 miliona tona što je 3 odsto više nego prethodne godine. Značajan rezultat ostvaren je u ino-aktivama, gde je obim prometa povećan 34 procenta u odnosu na isti period prošle godine.\nTakođe, NIS je u poređenju sa istim periodom prošle godine za 1,3 odsto uvećao svoje učešće na maloprodajnom tržištu Srbije i ono sada iznosi 42,7 procenata. Bolji rezultat ostvaren je i u Bloku Energetika gde je ostvarena proizvodnja električne energije od 104.305 MWh, odnosno 21 odsto više u poređenju sa devet meseci prošle godine. Ukupna proizvodnja nafte i gasa u Srbiji i koncesijama iznosila je 1,108 miliona uslovnih tona što je u skladu sa planiranim obimom proizvodnje, dok je obim prerade nafte bio 2,376 miliona tona.\nUprkos negativnim trendovima na tržištu, NIS nije odustao od odgovornog odnosa prema svojim akcionarima, zaposlenima i lokalnoj zajednici. Akcionarima je u septembru ove godine isplaćeno više od 4 milijarde dinara, odnosno 25 odsto neto dobiti iz 2015. godine. NIS i dalje sledi kurs društveno-odgovornog poslovanja i nastavio je sa ulaganjem u zajednicu u kojoj posluje.\nU trećem kvartalu ove godine objavljeni su rezultati javnog konkursa u okviru korporativnog programa „Zajednici zajedno“ na osnovu kojeg će NIS projekte u 11 lokalnih samouprava širom Srbije podržati sa 110,5 miliona dinara. Nije se odustalo ni od unapređenja bezbednosti i zdravlja na radu, pa su zapaženi rezultati postignuti i u ovoj oblasti – indikator povreda sa izgubljenim danima je 50 odsto manji u poređenju sa istim periodom 2015. godine.


Željuša Arhiva - Страница 11 од 16 - Far\nPočetnaPosts Tagged "Željuša" (Page 11)\nU 14. kolu Zone Jug fudbaleri „Balkanskog“ dočekuju u subotu 12. novembra na stadionu u Sportskom centru Park u Dimitrovgradu ekipu „Vranjske Banje“. Nakon 13 odigranih utakmica „Balkanski“ zauzima osmo mesto na tabeli sa 17 osvojenih bodova, dok je „Vranjska Banja“ deseta sa dva\nPrema informacijama iz meteorološke stanice u Željuši (Dimitrovgrad) u 8 sati jutros, u protekla 24 časa u Dimitrovgradu je evedentirana količina padavina od 37 litara po kvadratu. Za 24 časa od ponedeljka do utorka najviše kiše palo je na teritoriji opštine Bela Palanka –\nUbedljiv poraz „Željuše“ u Beloj Palanci\nU okviru 10. kola Opštinske lige Pirot fudbaleri „Željuše“ poraženi su danas u Beloj Palanci rezultatom 6:2 od ekipe „Rajko Mitić“. Nakon ovog kola „Željuša“ je peta na tabeli sa 16 osvojenih bodova iz 8 odigranih utakmica. U narednom 11. kolu Željušani sledećeg vikenda\n„Balkanski“ u subotu dočekuje „Moravu“ iz Vladičinog Hana – „Željuša“ gostuje u nedelju „Rajku Mitiću“ u Beloj Palanci\nU 13. kolu fudbalske “Zone Jug“ fudbaleri Balkanskog dočekuju u subotu 5. novembra na stadionu u “Sportskom centru Park“ ekipu „Morave“ iz Vladičinog Hana. „Balkanski“ trenutno zauzima deseto mesto na tabeli sa samo bodom zaostatka nad subotnjim rivalom, koji zauzima sedmu poziciju na tabeli\nRekonstrukcija crkve „Sveta Bogorodica“ u selu Gornja Nevlja\nU dimitrovgradskom selu Gornja Nevlja u rejonu Burela pri kraju je kompletna rekonstrukcija crkve “Sveta Bogorodica“. Opštinski većnik za komunalnu delatnost i putnu infrastukturu Žan Conević, kaže za “Far“ da je za renoviranje crkve iz budžeta opštine Dimitrovgrad, u okviru programa za pomoć verskim\nFudbalski klub „Balkanski“ u subotu 22. oktobra u 11. kolu zone „Jug“ dočekuje u sportskom centru „Park“ ekipu „Pčinja“ iz Trgovišta. Posle 10 odigranih kola „Balkanski“ ima 11 bodova i nalazi se na 11. mestu na tabeli, dok je „Pčinja“ sa 22 boda na\nAUDIO – Žan Conević: Nova autobuska linija za đake u Željuši\nNa zahtev stanovnika ulice Ivan Karaivanov u selu Željuša, Opština Dimitrovgrad je u dogovoru sa firmom „Jeremić prevoz“ omogućila uvođenje posebne autobuske linije, u cilju prevoza dece do škole i vrtića u Željuši u jutarnjim satima. Tim povodom razgovarali smo sa Žanom Conevićem, opštinskim\nFudbalski klub „Željuša“ nastavio je niz dobrih igara u Opštinskoj ligi Pirot i zabeležio je danas ubedljivu pobedu od 3:0 na gostovanju u Malom Suvodolu ekipi „Mladost“. Dvostruki strelac za „Željušu“ bio je Nemanja Kocev, a jedan gol postigao je Vladimir Gogov. Posle 6


Škotski "Herald" o Mihajloviću: Rasista, Arkanov prijatelj i selektor male ekipe\nUoči kvalifikacione utakmice za odlazak na Svetsko prvenstvo u Brazilu, između reprezentacija Škotske i Srbije koje se sastaju u Glazgovu u subotu od 16 časova po srednjeevropskom vremenu, list "Herald Skotland" objavio je neobičan tekst o selektoru "orlova" Siniši Mihajloviću.\n"Mihajlović je bio kriv za rasističko ponašanje, javno je podržavao čoveka optuženog za ratne zločine, a sada je iz tima prognao igrača koji nije hteo da peva himnu. Iz svega ne može biti izuzet ali može da objasni. On je intrigantna figura, ličnost oštrih kontrasta, trener koji uči na greškama iz prošlosti", piše "Herald" a prenosi Sportski Žurnal.\nPotom se navodi da je Siniša iz malog slavonskog grada stigao do Serije A u kojoj je bio zvezda. Podseća se da je Mihajlović sin Srbina i Hrvatice, kao i da se kao igrač Lacija natpisom na majici javno oprostio od ubijenog mu prijatelja, Željka Ražnatovića Arkana.\n"Nemoguće je suditi o Mihajloviću pre nego što počnu takmičarski mečevi. Utisak je, ipak, da u Beogradu vlada uverenje da Srbija nije velika ekipa, sa prilično niskim očekivanjima", zaključuje "Herald".\n(UŽIVO) KECMANOVIĆ - MONFIS Kakva scena u Melburnu, tribinama se ori: Nole, Nole!


Čestitka gradonačelnika Sombora povodom 8. aprila - Svetskog dana Roma - TV Sombor\nDanas se obeležava Svetski dan Roma koji je ustanovljen sa ciljem da se ukaže na njihov težak položaj.\nČestitku povodom Svetskog dana Roma uputio je i gradonačelnik Grada Sombora Antonio Ratković. Čestitku vam prenosimo u celosti:\n„Poštovani pripadnici romske zajednice,\nOve godine navršava se punih pedeset godina od kada je održan Prvi svetski kongres Roma u Česterfildu kod Londona na kome je pesma „Đelem, đelem“ izabrana za romsku himnu. Njeni stihovi, više nego slikovito prikazuju život Roma koji je obeležen traganjem i putovanjima.\nU cilju poboljšanja uslova života Roma koji žive na teritoriji Sombora, naš grad je među prvim u Srbiji doneo novi Akcioni plan za socijalno uključivanje Roma i Romkinja za period 2021 – 2023. godinu. Upravo iz ovog dokumenta crpimo najrazličitije mehanizme i mogućnosti za podršku romskoj zajednici: od podrške prilikom kupovine lekova, finansiranja putnih troškova srednjoškolcima i smeštaja u učeničke domove srednjoškolaca iz romske populacije, preko različitih vidova podrške koje se kao projekti romskih udruženja realizuju sredstvima ostvarenim na konkursu koji Grad svake godine raspisuje – od kupovine školskog pribora za učenike do novogodišnjih paketića; obuka koje se organizuju u cilju zapošljavanja, pa do poboljšanja uslova stanovanja.\nSrećno i živeli!“\n(ANKETA) Da li podržavate usvajanje zakona o istopolnim zajednicama?


Održan 15. Sabor frule u Palama | Palelive.com\nPočetna Novosti Kultura Održan 15. Sabor frule u Palama\nOdržan 15. Sabor frule u Palama\nU Kulturnom centru Pale sinoć je održan 15. Sabor frule na kome je u takmičarskom dijelu učestvovalo 10 frulaša iz Republike Srpske i Federacije BiH.\nPublici su se večeras predstavili i mladi frulaši koji pohađaju Frulašku sekciju koju vodi profesor Dragan Srdanović.\nPredsjednik Opštinskog odbora Srpskog kulturnog i prosvjetnog društva „Prosvjeta“ Aleksandra Srdanović rekla je Srni da već 15 godina organizuju Sabor frule na Palama, ove godine nešto skromnije jer je teško vrijeme, a posebno za kulturu.\nSrdanovićeva je naglasila da se festival do sada održavao za Veliku Gospojinu kada je Dan i slava opštine Pale, ali zbog nedostatka sredstava održan je tek sada uz pomoć Ministarstva prosvjete i kulture Republike Srpske i Ministarstva civilnih poslova BiH.\nOna je istakla da organizatori imaju i podršku opštine i Kulturnog centra Pale.\nProfesor Dragan Srdanović istakao je da se na Saboru pretežno okupljaju ljubitelji frule, „a svekolika muzika je rođena iz frule“.\nSrdanović je istakao da su arheolozi u NJemačkoj pronašli frulu, za koju tvrde da je stara 30.000 godina, i od slonove kosti, što potvrđuje da je muzika nastala iz frule.\nOn je rekao da danas frulu sviraju i zemljoradnici i ljekari, akademici, djeca, domaćice i svi koji vole lijep zvuk ovog instrumenta.\nSrdanović je istakao da publika na Palama još nije imala priliku da čuje Panovu frulu, ali nada se da će se i to desiti na jednom od narednih Sabora.\nOn je istakao da su na ovom saboru prodefiliovale mnoge poznate ličnosti iz kulture i umjetnosti, kao što su Bora Dugić, ansambli „Teodulija“ i „Balkanika“ i drugi.\nUčesnik Jugica Vidović iz Tuzle istakao je da frulu svira već pedeset godina i da drugi put nastupa na Saboru frule na Palama.\nVidović je istakao da je dobro što večeras vidi i mlade frulaše koji vole ovaj instrument.\nTrinaestogodišnji Jovan Vlaški rekao je da frulu svira već dvije godine i pohađa sekciju jer ga je frula uvijek zanimala zbog toga što ima ima topao zvuk.\nUčenik petog razreda Osnovne škole Pale Miloš Blagojević istakao je da frulu svira dvije godine i da je već ostvario dobre rezultate na takmičenjima, a bio je druga frula Srbije.\nUčenica osmog razreda Sandra Košarac rekla je da voli narodnu muziku, bavi se folklorom i onda se odlučila da se uključi u Frulašku sekciju koju pohađa još jedna djevojčica.\nOna je pozvala sve djevojčice da se uključe u sekciju i nauče da sviraju ovaj zanimljivi instrument.\nPrethodni članakNa dnevnom redu prijedlozi rebalansa za ovu i budžeta za narednu godinu\nNaredni članakPotpisan protokol o saradnji između Opštine Pale i „MB Kapital“ Moskva


DRŽAVA POMAŽE: Redovi za smeštaj u domovima za stare - iKragujevac\nDRŽAVA POMAŽE: Redovi za smeštaj u domovima za stare\nsubota, 02 jun 2018 17:00\n"Postoje redovi, nemamo dovoljno smeštajnih kapaciteta u državnim ustanovama i želimo da pomognemo da najstarije smestimo u domove. Kapaciteti privatnih domova nisu u potpunosti iskorišćeni pa smo došli na ideju da raspišemo tender i sklopimo dogovor sa licenciranim privatnim domovima", objasnio je Ðorđević.\n"Izjednačavamo odnos prema državnim i privatnim domovima. Ukoliko budući korisnik privatnog doma ima neki prihod, mi dajemo deo novca do iznosa koji plaćamo državnim ustanovama, a ako nema prihode, mi plaćamo pun iznos", objasnio je ministar.\nÐorđević je izneo očekivanje da će sledeće nedelje biti potpisani okvirni sporazumi sa privatnim domovima.\n"Početkom jula očekujemo prve smeštaje najstarijih u domovima", rekao je on.\n"Moraju da se ispune norme za otvaranje domova, to važi i za državne i za privatne ustanove. U privatnim domovima je popunjenost 60 do 70 odsto i ideja je da nadomestimo neke troškove koje oni imaju i da napravimo vin-vin rešenje koje će biti dobro i za njih i za nas", naveo je ministar.\n"Inspekcija radi na tome i po prijavi da postoji ilegalni dom odlazi istog dana. Bilo je prethodnih dana više prijava da postoje nelegalni domovi, ali ništa nismo našli na tim lokacijama", rekao je Ðorđević.\n"Njih je 12 i oni bi u drugoj polovini juna trebalo da uđu u Skupštinu", kazao je ministar.\n"Sada će sve što radimo u polju digitalizacije dobiti novi zakon", rekao je Ðorđević.


Kusturica: Oni neće mir... Bakir ide stazama svoga oca\nPočetna / Kusturica: Oni neće mir... Bakir ide stazama svoga oca\nKusturica: Oni neće mir… Bakir ide stazama svoga oca\n22. Septembra 2016. 19:55\nProslavljeni reditelj Emir Kusturica izjavio je da je referendum o Danu Republike Srpske od velikog značaja za Srpsku.\nOn je istakao da to nije referendum o datumu, već izjašnjavanje svih naših sunarodnika i ljudi dobre volje koji se ne bore samo za taj dan, nego i za slobodu, odnosno očuvanje naše kulture.\n“Prvo je bio pokušaj da se ukine ime i godišnjica Republike Srpske, pa je tek onda uvedeno i pitanje postojanja referenduma. Da je redosled bio obrnut, odnosno da je mogao da bude obrnut, onda bi mogli da govorimo o tome kako je neumesno ponašanje predsednika Republike Srpske. Ovako kao što je i odbrana slobode u našem narodu uvek na dnevnom redu, tako je i ovaj put veoma vidljiv proces kojeg Bakir Izetbegović obnavlja i ide stazama svoga oca”, istakao je Kusturica.\nKada je mir u BiH bio zagrantovan Kutiljerovim planom, podsetio je Kusturica, Alija Izetbegović je po nagovoru američkog ambasadora Vorena Cimermana odbio mirovni sporazum koji je prethodno prihvatio.\n“Tako i sada. Sve što postoji u arsenalu Bakira Izetbegovića pokrenuto je da bi se narušio mir u BiH”, rekao je Kusturica i dodao:\n“Mi smo hteli da jedan od simbola tog mira bude Andrićgrad, a ja sam shvatio da oni ne žele mir. Višegrad jeste bio muslimanski većinski grad, ali su ga naselili Konjičani koji su morali da odu iz Konjica posle Dejtona i još pre Dejtona, pa se ja pitam – da li je moguće da je reč o apsolutnoj dominaciji i uništenju njima suprotstavljene kulture”.\nOn je naveo da je bio mišljenja da će Andrićgrad biti grad mira, te da je s tom namerom i napravljen, ali je tajna u tome, kaže, što oni neće mir.\n“Način na koji se krenulo na Republiku Srpsku sugeriše da njima zapravo ne treba mir, a mi budale hoćemo da napravimo spomenike miru ili pomirenju kao što je bila namera sa Andrićgradom”, naglasio je proslavljeni reditelj, prenele su banjalučke Nezavisne pozivajući se na Srnu.\nI zato, poručio je Kusturica, što se tiče referenduma – ako propustimo na jednom, dočekaće nas na drugom i stoga je veoma važno da svi izađemo na referendum.\nOznakeBiH Emir Kusturica referendum republika srpska


Jair Netanjahu optužio predsednika Izraela da hoće da smeni njegovog oca - Svet - Dnevni list Danas\nPočetna » Svet » Jair Netanjahu optužio predsednika Izraela da hoće da smeni njegovog oca\n0Piše: Beta 05. februara 2019. 11.33\n„Podsećam vas da je moj otac upozorio na Rubija Rivlina i niko na desnici nije razumeo zašto ali na kraju se ispostavilo da je bio u pravu“, objavio je Netanjahuov sin na Fejsbuku, koristeći nadimak predsednika Izraela.\nOptuživši „levičarske medije“ da podržavaju Sara, Jair Netanjahu je rekao da će Rivlin svog „dobrog prijatelja Sara“ zadužiti za formiranje nove vlade.\nJair Netanjahu je u decembru na Fejsbuku kritikovao Sara i njegovu suprugu Geulu Even-Sar, bivšu TV voditeljku, označivši ih „levičarima“. Gideon Sar je u intervjuu za TV kanal 12 rekao da su te optužbe „žalosne“.\nSar smatra da Netanjahu pokuša da naruši njegove izglede na tim izborima. Posle novinskog izveštaja u oktobru Netanjahu je nastojao da promoviše predlog zakona kojim bi se sprečilo da predsednik da mandat nekome ko nije vodja partije da osnuje vladu.\nTo mu, medjutim, nije pošlo za rukom jer se parlament raspustio u decembru zbog prevremenih izbora.\nbenjamin netanjahu, izrael, Ruven Rivlin


Zlatibor - Agroindustrijski centar - temelj razvoja Zlatiborskog okruga\nAgroindustrijski centar - temelj razvoja Zlatiborskog okruga\nU organizaciji opštine Čajetina i uz pomoć ambasade Kraljevine Švedske na Zlatiboru je održana Regionalna konferencija „Agroindustrijski centar – temelj privrede Zlatiborskog okruga“, čime je označen početak realizacije jednog od najvećih projekata Zlatiborskog okruga i opštine Čajetina u narednom periodu. Budući Agroindustrijski centar Zlatibor biće prvi takav centar u Srbiji i njegovim predstavljanjem u okviru konferencije, koja je održana u hotelu „Tornik“, biće pružen novi pogled na razvoj lokalne zajednice i ekonomije regiona.\nKonferenciju na kojoj su predstavljeni ciljevi osnivanja Agroindustrijskog centra, je otvorio Milan Stamatović, predsednik opštine Čajetina, koji je u izjavi za novinare rekao da se njegovim otvaranjem želi pokazati jedna nova organizacija lokalne samouprave i jedan moderan, savremen pristup razvoju poljoprivrede na teritoriji čitavog Zlatiborskog okruga. Prvi koraci u uspostavljanju ovakvog centra, kaže Stamatović, bili su osnivanje Privrednog društva za razvoj poljoprivrede „Zlatiborski Eko agrar“. Pozitivna iskustva dala su im za pravo da krenu sa realizacijom jednog od najvećih projekata Zlatiborskog okruga – budućeg Agroindustrijskog centra.\nKljučnu podršku projektu pružila je Kraljevina Švedska, kao jedna od zemalja sa velikim iskustvom u ovoj oblasti. NJegova ekselencija Jan Lundin, ambasador Kraljevine Švedske u Beogradu, izrazio je zadovoljstvo što Čajetina obraća pažnju ne samo na turizam, već i na poljoprivredu, posebno na male proizvođače.\nPored mnogobrojnih učesnika, na celodnevnoj konferenciji učestvovali su i eminentni profesori Poljoprivrednog fakulteta Univerziteta u Beogradu, sa svog aspekta ukazujući na nužnost osnivanja ovakvog centra i benefite koje će imati ne samo Zlatiborski okrug već i privreda cele zemlje.\nSedište centra biće u selu Kriva Reka, gde se nalazi mini mlekara i sušara, čiji kapaciteti će u skorije vreme biti prošireni, ali izgrađene hladnjače. Konkretni poslovi na realizaciji ovog projekta počeće 1. septembra, do kada će se poljoprivredni proizvođači izjasniti o pristupanju Agroindustrijskom centru.\nAgroindustrijski centar - temelj razvoja Zlatiborskog okruga X


VaultTel kartica: Hardverski kripto novčanik dizajniran da stane u SIM karticu\nBTC $33.960 -5,48%\nETH $2.283 -9,95%\nBNB $347 -10,45%\nSOL $84 -19,06%\nXRP $0,57 -8,34%\nAmerički startap VaultTel LLC uvodi kripto hardverski novčanik koji kombinuje mobilnu aplikaciju i čip dizajniran da stane u slot za SIM kartice.\nAmerički startap VaultTel predstavio je hardverski novčanik za kriptovalute dizajniran da stane u SIM karticu za mobilne telefone, navodi se u saopštenju za medije objavljenom 6. marta.\nRešenje navodno kombinuje mobilnu aplikaciju i hardverski čip, nazvan VaultTel kartica. Rešenje za kripto skladištenje će se prodavati u SAD-u počevši od danas i "odmah će se proširiti" u evropske zemlje preko VaultTel-ove podružnice u Ujedinjenom Kraljevstvu.\nNovčanik koristi biometrijsku autentifikaciju zajedno sa vojnim standardom za šifrovanje AES 512, navodi se u saopštenjima.\nPrema navodima iz kompanije, korisnici mogu zaključati VaultTel karticu na jedan uređaj i na određenu geografsku lokaciju.\nZa skladištenje sredstava, korisnici mogu ili umetnuti VaultTel karticu u neiskorišćenu pregradu za SIM karticu - u slučaju dual SIM telefona - ili spojiti čip na telefon putem dodatne opreme, kao što je dongle. Odgovarajuća mobilna aplikacija će tada dozvoliti korisnicima da se povežu sa svojim uskladištenim sredstvima.\nU februaru, nakon nedelja glasina i spekulacija, južnokorejski tehnički gigant Samsung zvanično je na Mobile World Congress-u objavio da će novi smartfon, GalaXi S10, uključivati digitalni novčanik koji podržava bitkoin (BTC), itirijum (ETH), (COSM) i (ENJ).\nU januaru je firma Ledger, za hardversku opremu za kriptovalute, predstavila svoj novi novčanik zasnovan na Bluetooth tehnologiji, Ledger Nano X, koji ima kapacitet da skladišti 100 različitih kripto sredstava. Kasnije tog meseca, kompanija je objavila Ledger Live - mobilnu aplikaciju za Android i iOS koja omogućava vlasnicima Nano X novčanika da koriste svoj novčanik bez potrebe za kablom sa mobilnog uređaja i Bluetooth veze.\nMyCrypto i Ambo novčanici dodaju više novih funkcionalnosti


Ruska avijacija uništila logistički centar ID u okolini Damaska (video) - Sputnjik Srbija\n12:37 18.10.2015 (osveženo 21:29 09.08.2016) Preuzmite kraći link\nRuska avijacija je nanela još 51 udar po terorističkim objektima u Siriji, uništivši 4 komandna centara i 32 kampa Islamske države, saopštilo je Ministarstvo odbrane Rusije.\nKako se navodi, ruska avijacija je uništila i šest skladišta municije, jednu minobacačku bateriju, kao i dva podzemna bunkera terorista u blizini mesta Tel Bis u provinciji Homs.\nPrema rečima portparola Ministarstva Igora Konašenkova, ovi objekti su imali podzemne tunele, što je omogućavalo teroristima da se iznenada pojavljuju u različitim delovima grada kako bi vodili manevarsku borbu sa sirijskom vojskom.\nZa protekla 24 časa, rekao je Konašenkov, ruska avijacija je uništila i logistički centar terorista preko kojeg su borci dobijali naoružanje i municiju u provinciji Damask, kao i četiri oklopna vozila.\nIzvršeno je 39 poletanja i 60 napada, prilikom kojih je uništen 51 objekat u provincijama Hama, Latakija, Damask i Alep. Svi avioni, dodao je portparol Ministarstva odbrane, nakon uspešne akcije vratili su se u bazu Hmejmim.\nNesuglasice među teroristima\nRuske obaveštajne službe, rekao je Konašenkov, saznale su da među teroristima vlada nesuglasica oko borbe za kontrolu nad pojedinim teritorijama, kao i zbog protoka novca, a dokaz za to su tri teroristička napada protiv komandanata terorističke grupe „Nusra front“, koji su izvršeni prošle nedelje.\nOn je istakao da u provincijama Idlib i Hama komandanti sprovode prinudnu mobilizaciju lokalnog stanovništva zbog straha od mogućih ubistava u njihovim redovima.\nTakođe, dodao je, masovno dezertiranje terorista sve je prisutnije u severnom i sveroistočnom delu Sirije, dok je zbog nedostatka boraca u provinciji Raka objavljena opšta regrutacija muškog stanovništva starijeg od 14 godina.\nborba protiv terorizma, ID, bombardovanje, Igor Konašenkov, Sirija


Milorad Dodik, Foto: EPA-EFE/ STEPHANIE LECOCQ\nOVAJ DAN ZASLUŽUJE DOSTOJANSTVO\nDodik je najavio da će danas govoriti na centralnoj svečanosti u Beogradu povodom Dana srpskog jedinstva\nObjavljeno: 15.09.2021. 14:45h\nČlan Predsedništva BiH Milorad Dodik izjavio je da današnji dan, kada se slavi Dan srpskog jedinstva, nije usmeren protiv ostalih naroda u BiH.\n"Ovaj dan zaslužuje dostojanstvo. Ovo nije upereno protiv drugih naroda u BiH. Spreman sam da to dokazujem na svaki način. Prema Dejtonu, pravo na obrazovanje pripada entitetima i kantonima", kazao je Dodik u svom obraćanju u Narodnoj skupštini RS, koja danas treba da usvoji Zakon o zaštiti, očuvanju i upotrebi jezika srpskog naroda i ćiriličkog pisma.\nPoslanica Partije demokratskog progresa (PDP) Jelena Trivić navela je da "nema sloge i jedinstva sa onima koji su u kriminalu, korupciji, koji potkradaju državu i sistemski urušavaju sve pore društva".\n"Ne može meni držati lekciju iz patriotizma onaj što krade i laže", navela je Trivićeva u parlamentu RS, optuživši aktuelnu vlast, sa Dodikovim SNSD-om na čelu, da su uništili sve segmente društva u ovom bh. entitetu.\nPrema njenim rečima, danas se u patriotizam i srpsko jedinstvo kunu oni koji najmanje imaju pravo na to, dok oni koji su stvarali RS "žive na marginama društva".\n"Vlada je morala da konkretizuje ovo zakonsko rešenje, a ne da ostavi podzakonskim aktima, koji se uglavnom ne donose u praksi", kazala je Trivićeva.\nUMRLA SANJA BURIĆ! Glumica preminula u 48. godini posle MOŽDANOG UDARA\nTRAGEDIJA KOD OMARSKE: Poginuo drvoseča, nesrećni čovek preminuo u bolnici!\nBiHMilorad DodikDan srpskog jedinstvaRepublika SrpskaBeogradSvečanostJelena Trivić


Njujork Siti - Nju Ingland\nSubota, 07/09 - Fudbal, SAD, MLS\n07/09Njujork Siti vs Nju Ingland1X2tip: 1\nOvog vikenda nas očekuju novi interesantni mečevi u okviru MLS šampionata, a za vas smo ovog puta pripremili duel između Njujork Sitija i Nju Inglanda. Meč između ove dve ekipe je zakazan za 21 čas i 30 minuta.\nFudbaleri Njujork Sitija igraju fantastično ove sezone, a svakako da je najbolji pokazatelj za to i podatak da se trenutno nalaze na drugom mestu na tabeli istočne konferencije. Da stvari budu bolje po ekipu iz Njujorka, govori i to da prvoplasirana Filadelfija ima samo bod više, ali i dva meča više, pa nema sumnje da će Siti u narednih nekoliko kola napasti to prvo mesto koje na kraju regularnog dela šampionata donosi direktan plasman u četvrtfinale. U prošlom kolu je Siti ostvario veoma važnu pobedu na gostovanju kod Vankuvera a taj meč je završen rezultatom 1:3.\nKada je u pitanju Nju Ingland, sigurno je da svi navijači ove ekipe mogu da budu zadovoljni sa načinom na koji igraju njihovi fudbaleri ove sezone. Naime, Nju Ingland se trenutno nalazi na petom mestu na tabeli istočne konferencije koje na kraju regularnog dela šampionata vodi u plej-of. Sigurno je da je to bio i glavni cilj ove ekipe pre početka šampionata, a treba dodati da su u prošlom kolu remizirali na svom terenu protiv Toronta, dok su pre toga ostvarili veoma važnu pobedu na domaćem terenu protiv Čikaga.\nKada se sve sabere i oduzme, mora se priznati ipak da je domaćin apsolutni favorit u ovom susretu, pošto jure to prvo mesto koje na kraju regularnog dela šampionata donosi direktan plasman u četvrtfinale. Iz tog razloga vam toplo preporučujemo da odigrate 1 koji kladionica Bet365 plaća sa dosta dobrom kvotom 1.85.


Borel osudio nasilje na demonstracijama u Briselu protiv kovid zdravstvene propusnice\nBeta 23. januara 2022. 20:35\nVisoki predstavnik EU Žozep Borel osudio je danas „beuzumnu destrukciju i nasilje“ na demonstracijama protiv zdravstvene kovid propusnice danas u Briselu kada je, izmedju ostalog, napadnuta i zgrada Evropske unije.\nU poruci preko tvitera Borel se takodje zahvalio saveznoj policiji Belgije na njenom delovanju da suzbije nasilne demonstrante.\nSukobi su izbili danas u Briselu izmedju policije i demonstranata koji su protiv restrikcija vezanih za pandemiju kovida-19, za vreme demonstracija u kojima je učestvovalo desetina hiljada ljudi, prenosi Frans pres.\nSukobi su izbili blizu sedišta Evropske unije, kada je policija upotrebila vodene topove i suzavac da potisne demonstrante koji su koristili kamenje i petarde.\nPrema radiju RTL maskirani demonstranti su slomili prozore na ulazu zgrade Službe za spoljne poslove Evropske unije.\nPrema vlastima, oko 50.000 ljudi prošetalo se glavnim gradom Belgije, a tu je bilo i učesnika iz više drugih evropskih zemalja. Danas su bile najveće u seriji demonstracija u tom gradu poslednih meseci.\nDemonstranti su šetali noseći transparente sa kritikama premijeru Aleksandru de Krou kao i zdravstvenoj propusnici koja je obavezna za ulazak na brojna mesta.\nI tokom nekih od ranijih demonstracija protiv zdravstvene potvrde potrebne za ulazak u restorane i na kulturne dogadjaje koji su se redovno održavali u glavnom gradu Belgije poslednjih nedelja izbijali su sukobi sa snagama reda.


Lični pratioci i asistenti osoba sa invaliditetom biće plaćeni iz budžeta | Novosti.RS\nLični pratioci i asistenti osoba sa invaliditetom biće plaćeni iz budžeta\n03. 12. 2019. u 10:15\nNovim gradskim propisom u Novom Sadu trajno će biti obezbeđene usluge pomoći deci sa invaliditetom. Za pratnju 350 mališana i 30 personalnih asistenata planirano 197 miliona\nLIČNI pratioci dece sa invaliditetom, odnosno sa smetnjama u razvoju, kao i personalni asistenti odraslih osoba sa invaliditetom, na području Novog Sada će, od iduće godine, da dobijaju platu iz gradske kase umesto da, kao do sada, za te poslove budu angažovani po konkursima. Za ove namene u budžetu je planirano 197 miliona dinara, što je za 57,6 miliona više nego dosad, a time će biti podmirene nadoknade za lične pratioce 350 dece i za 30 korisnika personalne asistencije.\nPročitajte još: Deca sa smetnjama u razvoju čekaju zubara - mesecima\nIzmene i dopune Odluke o socijalnoj zaštiti, kojima je prvi put uvedena ta važna novina na koju se čekalo nekoliko godina od prve inicijative, usvojila je Skupština grada minule sedmice, ubedljivom većinom glasova odbornika.\n- Iznosi za tu namenu biće planirani u budžetu Grada i direktno će biti prebacivani izvršiocima, što znači da ćemo sigurno imati motivisanije ljude koji pomažu osobama s posebnim potrebama. Time Novi Sad pokazuje da ima socijalno odgovornu politiku i da se brine o svim kategorijama svog stanovništva - izjavio je Srđan Kružević, zamenik gradonačelnika.\nNovim gradskim propisom stvoreni su uslovi da trajno bude obezbeđena usluga personalnog pratioca, odnosno asistenta, tvrde u Centru "Živeti uspravno", udruženju koje je pre šest i po godina iniciralo izmene odgovarajuće odluke.\n- Ovo je najznačajniji dokument usvojen u toj oblasti od 2013. godine - izjavila je za "Novosti" Milica Ružičić Novković, predsednica Centra, naglasivši da je Grad time uskladio svoju odluku sa Međunarodnom konvencijom o pravima osoba sa invaliditetom i Zakonom o socijalnoj zaštiti. - Insistirali smo na tome da sa pružaocima ovih usluga bude zaključen ugovor o radu, a nadamo se da će im neto lični dohodak biti oko 40.000 dinara.\nOna napominje da je jedna od spornih tačaka ovog propisa u tome što minimalni državni standardi predviđaju da se ta usluga može koristiti od 20 do 40 sati nedeljno, dok je za osam korisnika, u čije potrebe Centar ima uvid, neophodna usluga od 16 do 24 časa dnevno, odnosno 80 do 120 sati nedeljno.\n- Nadamo se da će Grad u narednom periodu da podigne te standarde - istakla je Milica Ružičić Novković.\nMILICA PRIKUPLjA DOKUMENTACIJU\nZA uslugu personalnog asistenta zainteresovana je i Milica Ćirić (na slici), slepa osoba, koja radi u listu "Dnevnik" kao novinar saradnik.\n- Odluka je vrlo pozitivna, ali bitno je da bude sprovedena kako treba. Ove godine je nas 14 tražilo tu uslugu, a sedmoro je dobilo. Prikupljam medicinsku i ostalu neophodnu dokumentaciju i nadam se da ću iduće godine imati uslugu personalnog asistenta.\nMilica Ćirić napominje da obuka za personalnog asistenta traje tri dana, a za korisnika usluge jedan dan.


Uoči posete Hilari Klinton Balkanu\nSekretarka Klinton će tokom balkanske turneje posetiti Sarajevo, Beograd i Prištinu\nDržavna sekretarka Hilari Klinton dolazi na Balkan, prvi put otkako je preuzela dužnost. Zahvaljujući brojnim spoljnopolitičkim izazovima sa kojima je suočena Obamina administracija, Balkan se našao u drugom planu. Državna sekretarka će naglasiti predanost Sjedinjenih Država evroatlantskim težnjama regiona, razgovarati o problemima koji tinjaju u Bosni i Hercegovini i apelovati da se nađe rešenje teških problema između Srbije i Kosova. Ona će razgovarati sa liderima tih država, ali i sa predstavnicima civilnog sektora i građanskih organizacija.\n„Radujem se posetama i Beogradu i Prištini.“\nDo posete dolazi u trenutku kada se očekuje početak razgovora Kosova i Srbije da bi se pronašla rešenja za pitanja koja, kako kaže Hilari Klinton, nije jednostavno rešiti. Srbija još nije priznala nezavisnost koju je Kosovo proglasilo 2008.\n„Evropska unija i Sjedinjene Države su spremne da pomognu i olakšaju situaciju, da podrže i privole strane da se međusobno dogovore. Ali na posletku, to zavisi od lidera i naroda koji će morati da pronađu rešenja za svoju budućnost.“\nKurt Volker, bivši američki ambasador u NATO-u, a sada viši saradnik Visoke škole za međunarodne studije Univerziteta „Džons Hopkins“, kaže da poseta verovatno neće doneti neke neposredne rezultate.\n„Nadam se međutim da ćete videti rešenost Sjedinjenih Država, Evrope, lidera Kosova i Srbije, da zajedno rade na dugoročnim rešenjima, da rade na poboljšanju ekonomije, da bi ljudima bilo bolje, da rade na evropskim integracijama, da rešavaju praktične probleme.“\nBivši ambasador SAD u NATO Kurt Volker\nAmbasador Volker izražava nadu da će poseta državne sekretarke uliti novu energiju u napore da se ceo balkanski region priključi glavnom toku.\nAmbasador Frenk Vizner, američki diplomata, saglasan je da je poseta važna. Vizner je bio američki predstavnik na međunarodnim pregovorima Beograda i Prištine 2007. On kaže da bi Hilari Klinton trebalo da zatraži od kosovskih političkih partija da nastupe ujedinjeno prema Srbiji, naročito u svetlu nedavne ostavke predsednika Fatmira Sejdiua i verovatnih izbora početkom iduće godine.\n„Drugo kritično važno pitanje za državnu sekretarku na koje treba da se usredsredi, jeste nastavljanje priznavanja Kosova. Sedamdeset država je priznalo Kosovo, ali treba da im se pridruže i druge da bi se u svetu učvrstila legitimnost.“\nKada je u julu Međunarodni sud pravde objavio mišljenje da kosovsko jednostrano proglašenje nezavisnosti pre dve godine nije protivzakonito, Srbija je saopštila da će izneti slučaj pred Ujedinjene nacije. Beograd je međutim u poslednjem trenutku pristao da odustane od osporavanja nezavisnosti, čime je otvoren put za rezoluciju kojim se dve strane pozivaju na dijalog. Državni sekretarijat je saopštio da će to biti razgovori jednakih o praktičnim pitanjima i da će u njima aktivno učestvovati i Sjedinjene Države. Ambasador Volker kaže da jesrpska vlada proteklih nekoliko godina bila veoma konstruktivna.\n„Rekao bih da je takođe važno nastaviti odnose sa Srbijom i angažovati je dvostruko, kroz program NATO-a Partnerstvo za mir i angažovanjem Evropske unije i Srbije.“\nAmbasador Vizner priznaje da Srbija možda dugo neće hteti da prizna Kosovo. Ali je uveren da bi Priština i Beograd trebalo u međuvremenu da izlaze jedno drugom u susret, u pogledu pitanja od obostranog interesa, što bi doprinelo smirivanju situacije na Zapadnom Balkanu.\n„To bi trebalo da bude cilj dve strane kada se zaista sastanu. Američka strana bi trebalo da usredsredi pažnju na podsticanje Kosova i Srbije da se približe i trebalo bi da bude u središtu pomoći kojoj bi trebalo da teži Evropska unija kada nastavi razgovore o učlanjenju dve države u Evropsjku uniju.“\nStiven Majer, profesor nacionalnih bezbednosnih studija i političkih nauka na Nacionalnom univerzitetu za odbranu u Vašingtonu, kaže da bi Hilari Klinton mogla da ponudi i američke diplomatske usluge i službenike za razgovore.\nProfesor nacionalnih bezbednosnih studija Stiven Majer\n„Ipak, nisam optimista i nisam uveren da će razgovori da krenu vrlo brzo ili da će ići tačno prema onome što bi Sjedinjene Države želele da vide.“\nDržavna sekretarka će posetiti i Bosnu i Hercegovinu, gde je po svemu sudeći posle izbora 3. ovog meseca, tročlano Predsedništvo ostalo u ćorsokaku u pogledu budućnosti zemlje – uz dva lidera nacionalno podeljene države koji propovedaju jedinstvo i trećeg koji je za razdvajanje.\n„Treba nam novi podsticaj za napredak u Bosni. Potrebno je da organizacije građanskog društva rade na interetničkoj osnovi i pokušaju da povežu društvo. Treba nam novi fokus na državne institucije koje su slabe. Nadajmo se da njena poseta zajedno sa Evropskom unijom može ponovo da podstakne ovu vrstu interesovanja u regionu“, smatra Volker.\nAli profesor Majer je skeptičan. On podseća da je američki stav 15 godina bio podsticanje kompromisa, ali da stvarnost u bosanskohercegovačkoj situaciji to otežava.\n„Sjedinjene Države su vrlo čvrsto na poziciji da Bosna i Herecgovina mora da ostane zajedno kao unitarna država. Ona uzgred rečeno nikada nije bila unitarna država, ali mora da postane unitarna, centralizovana država i iskreno rečeno to jednostavno neće da se dogodi.“\nDržavna sekretarka Hilari Klinton u ponedeljak kreće na turneju, koja počinje u Bosni i Hercegovini, a nastavlja se u Srbiji i na Kosovu. Ona potom odlazi u Brisel, gde će učestvovati na ministarskom sastanku NATO-a i sastati se sa navišim zvaničnicima Evropske unije.


2004-03-10 • mileusna\nU poslednje vreme sve više svog vremena fokusiram na outsourcing pa tako i nailazim na zanimljive diskusije na tu temu. Na sajtu Joel On Software možete naći dugačku diskusiju o prednostima i manama outsourcinga. Većina učesnika u diskusiji je iz SAD-a pa je razumljivo da većina iznosi mane i loša iskustva uglavnom sa Indijskim kompanijama. Poneki glas razuma sasvim normalno primeti da primeri lošeg kodiranja i vođenja projekta nisu vezani samo za outsourcing, već je to uvek slučaj kada angažujete pogrešne ljude. Ako su iskustva sa outsourcingom tako loša, onda nema ni potrebe za panikom jer će izvozu poslova u Indiju i druge zemlje ubrzo doći kraj.\nMeđutim sigurno je da se trend outsourcinga nastavlja, da princip evoluira i leči svoje dečije bolesti koje su bile posledica loše komunikacije u vođenju projekata. Britanski sindikati već zahtevaju od svoje vlade da donese određene zakonske regulative kada je offshoring u pitanju, a koje će definisati prava zaposlenih u slučaju da im posao ‘ode za Indiju’.\nPoznato je da kod nas postoji dosta malih i srednjih firmi, kao i pojedinaca koje se bave nekim vidom outsourcinga. Turbulencija utiče na to da ima i onih firmi koje su se ugasile. Postoje neki pokušaji da se ovaj vid industrije dodatno podstakne u našoj zemlji kao što je okrugli sto koji je odbor Udruženja informatičke delatnosti Privredne komore Srbije sazvao na temu “Kako podsticati razvoj industrije softvera”. Međutim kao i za bilo koji vid poslovanja kod nas, po meni najveće prepreke su administracija i gubljenje vremena i para u vođenju firme, taksama, porezima, platama… U svakom slučaju, za outsourcing vam je za početak potreban klijent, pa krenite odatle, a osnivanje firme ostavite za kasnije, što je i zaključak većine učesnika jedne male diskusije po sličnom pitanju na Elite Security forumu.\nNemojte se rasplakati nad sudbinom nezaposlenih u razvijenim zemljama. Nakon gubitka posla jedan nezadovoljni Amerikanac pokrenuo je proizvodnju majica sa natpisom “My job went to India and all I got was this lousy t-shirt” i veoma brzo je sebi obezbedio veću zaradu nego što je imao na poslu sa koga je otpušten. S obzirom da se ciljna grupa ovog konfekcijskog proizvoda u SAD svakog dana sve više uvećava (sve više poslova ide za Indiju), prognoziram mu lepu budućnost.


Beta 1. oktobra 2019. 13:30\nPredsednik Nove stranke Zoran Živković pozvao je predsednika Srbije Aleksandra Vučića da kao lider Srpske napredne stranke smeni ministre koji će po navodima medija, napustiti Vladu Srbije jer „previše slušaju strance“, ali i da sam podnese ostavku jer je kako je ocenio, „najveća šlihtara prema Briselu, Moskvi, Pekingu i Vašingtonu“.\nOn je novinarima u parlamentu rekao da se Vučić u prethodnih šest godina, kao prvi potpredsednik Vlade Srbije, kao premijer i kao predsednik države, sastao „blizu 200 puta“ sa ambasadorima Rusije, SAD i Kine u Beogradu što je, kako je naveo, „skoro jednom sedmično“.\n„Oni nisu centri moći već ljudi koji prenose poruke svojih vlada ovdašnjim vlastima. Nema potrebe da se srećete jednom u 10 dana sa njima osim ako ne želite da im se šlihtate. Zato pozivam Vučića da kao predsednik SNS smeni ministre o kojima pišu neki tabloidi ali i da sam podnese ostavku jer je najveća šlihtara prema Briselu, Moskvi, Pekingu i Vašingtonu. To bi dalo novu energiju za predstojeće izbore pa bi oni postali i predsednički“, naveo je lider Nove stranke.\nGovoreći o izborima koji će biti održani na proleće naredne godine, Živković je rekao da će se Nova stranka spremati „kao da izlazi“ na izbore, a da će konačnu odluku o tome doneti nakon što izbori budu raspisani.\n„To je pravi pristup, bilo koji drugi je vredjanje biračkog tela koje je odgovorno za sebe, svoju porodicu, grad, državu. Izbori koji će biti u martu ili aprilu su izbori na kojima će pametni i odgovorni biti u prilici da se opredele da li će se boriti da Srbija postane normalna zemlja ili će svojom neaktivnošću dopustiti da oni koji su štetni i neodgovorni nastave da vode Srbiju“, rekao je Živković.\nNavodeći da izbori, kako stvari danas stoje, „apsolutno neće biti demokratski“, predsednik Nove stranke je kazao da ne očekuje da se promeni uredjivačka politika ili pristup televizija „koje se zovu ružičaste ili srečne i kao smeće idu u reciklažu“ ali da je važno da se do izbora promeni slika Javnog servisa koga kako je naveo, decenijama plaćaju gradjani i koji „ne sme biti na nivou pomenutog djubreta“.\n„Ima toliko očiglednih stvari koje treba da se kažu, u smislu šta se dešava okolo, da u tri emisije na Javnom servisu možemo da zaucamo eksere u mrtvački sanduk SNS-a i svega što on predstavlja“, naveo je Živković.\nKomentarišući sutrašnje zasedanje Skupštine Srbije na čijem je dnevnom redu rebalans budžeta, Živković je rekao da će suficit biti preusmeren na strane koje su različite ali kojima je cilj da budu deo kampanje, poput povećanja plata u javnom sektoru.\n„To ne odgovara rastu društvenog proizvoda po mišljenju Fiskalnog saveta. Nekome je to oteto i to onima koji već nemaju pod represijom ovog režima, a to je privatni sektor. Tamo su plate ispod 300 evra, tu uspešno posluju samo ono koji su u intimnim vezama sa predstavnicima režima“, dodao je Živković.\nSud za zločine OVK: Uhapšen Salih Mustafa optužen za zločine…\nDragan Djukanović: Ne postoji suštinski zaokret spoljne…\nVućić: Nikad nisam imao poslovne aranžmane sa Djukanovićem,…


RTCG - Radio Televizija Crne Gore - Nacionalni javni servis :: Svijet :: EU voljna da pronadje rješenje za granice dvije Irske / print=true\nMERKEL PORUČILA 20. 08. 2019. 21:41 >> 21:41 0\nEU voljna da pronadje rješenje za granice dvije Irske\nNjemačka kancelarka Angela Merkel izjavila je danas da glavni kamen spoticanja u vezi sa izlaskom Velike Britanije iz EU može biti uklonjen ako bude pronađeno praktično rješenje za granicu između dvije Irske posle Bregzita.\nPosle sastanka s liderima nordijskih zemalja u Rejkjaviku, Merkel je rekla da je preostalih 27 članica EU voljno da pronađe takvo rješenje i izbjegne propadanje pažljivo ispregovaranog sporazuma o Bregzitu, postignutog s britanskom vladom prošle godine.\nSporazum o Bregzitu britanski parlament je više puta odbacio, zbog čega je ostavku podnijela premijerka Tereza Mej. Nju je na čelu vlade zamijenio Boris Džonson, tvrdokorni zagovornik Bregzita koji sada želi novi sporazum o razlazu s Unijom.\nMerkel, koja će se sjutra uveče u Berlinu sastati sa Džonsonom, kazala je da je EU spremna da blisko sarađuje s Velikom Britanijom u ekonomskim i bezbjednosnim pitanjima, bez obzira na put koji London izabere.\nMerkel negativna na prvom testu na korona virus\nMerkel u karantinu, kontakt sa zaraženim ljekarom\n22. 03. 2020. 3


Digitalni dečji muzički svet - Kaleidoskop kulture\nDigitalni dečji muzički svet\nPrezentacija projekta „Digitalni dečji muzički svet“ biće održana 12. septembra u 18 sati u Kulturnoj stanici Rumenka, u okviru nedelje izvođačke umetnosti na Kaleidoskopu kulture.\nU okviru ovog projekta, pesme koje smo svi voleli kad smo bili deca dobiće svoju digitalnu obradu – 100 kompozicija Jovana Adamova biće obrađene i postavljene na internet. Na ovaj način, muzički fond u obrazovnim ustanovama i kulturnim institucijama biće značajno obogaćen savremenom dečjom muzikom našeg proslavljenog kompozitora, dirigenta i aranžera.\nKao stvaralac za decu, Adamov je pisao muziku za pozorišta širom bivše Jugoslavije, za šta je nagrađivan na brojnim festivalima, uključujući Zmajeve dečje igre. Poznat je i po angažmanu u TV serijama „Fore i fazoni” i „Muzički tobogan”.\nČetvrti Kaleidoskop kulture biće održan od 2. septembra do 8. oktobra 2021. Celogodišnji projekat kulture zajedništva će i ovaj put, tokom pet nedelja, predstavljajući pet vrsta umetnosti, kroz različite procese spojiti umetnike, ustanove kulture, nevladine organizacije, građane i posetioce, i na kraju leta prikazati prostore i programe širom grada, promovišući jedinstvenu sliku raznolikosti Novog Sada.\nPosted in Nedelja izvođačke umetnosti učesnici, Učesnici 2021.Tagged Nedelja izvođačke umetnosti\nPrethodni Previous post: Operski spektakl: „Aida” među zidinama Petrovaradinske tvrđave\nSledeći Next post: Tanz Platz


EMAS menadžment zaštitom životne sredine - Stakleno Zvono e-TV magazin\nby Stakleno Zvono · March 29, 2014\nEMAS (Eco Management and Audit Scheme) predstavlja dobrovoljni program za menadžment zaštitom životne sredine, koji omogućava organizacijama da verifikuju i registruju svoj sistem menadžmenta zaštitom životne sredine u skladu sa odgovarajućom Uredbom Evropskog parlamenta i Saveta. Kroz EMAS III koji se primenjuje od januara 2010. godine, omogućeno je uključivanje u zvanični EMAS registar i organizacijama van EU. Od nedavno, započela su i prva uvođenja EMAS III u srpska preduzeća. EMAS sadrži u sebi sve zahteve ISO 14001:2004 standarda, kao i dodatne zahteve.\nDecembra 2011. godine, objavljene su i prve zvanične smernice EU (kroz Odluku Evropske komisije 2011/832/EU) koje se odnose na pojašnjenja u vezi registracija u EMAS organizacija koje nisu članice EU (što je posebno značajno za organizacije u Srbiji). Od nedavno, započela su i prva uvođenja EMAS III u tri odabrana preduzeća iz Srbije.\nOsnovni cilj obuke koja će se održati 8. aprila u Beogradu, da menadžere i zaposlene u preduzećima upozna sa osnovnim zahtevima i koristima od EMAS sistema, razlikama i sličnostima sa ISO 14001, kao i konkretnim realnim mogućnostima za EMAS registraciju preduzeća iz Srbije. Jedan od ciljeva seminara je i da se ukaže na one elemente EMAS sistema koji se mogu iskoristiti za unapređenje praćenja i izveštavanja o uticajima na životnu sredinu što ujedno predstavlja jedan od osnovnih elemenata za izveštavanje o održivosti (izveštaje o društvenoj odgovornosti).\nU okviru EU, EMAS se već promoviše kao jedan od kriterijuma koji je preporučljivo uzimati u razmatranje prilikom javnih nabavki, sto će imati uticaja i na konkurentnost preduzeća za izvoz na tržiste EU.\nNa kraju obuke, svi polaznici koji su prisustvovali obuci, dobiće uverenja od strane Victoria Consulting o odslušanoj obuci.\nOsnovni cilj je da se nakon završene obuke neki od polaznika zaista ohrabre da preduzmu konkretne korake u okviru svojih organizacija – bilo za uvođenje EMAS III ili za uvođenje ili unapređenje sistema menadžmenta zaštitom životne sredine. U okviru obuke biće predstavljen i poziv organizacijama za projekat grupnog uvođenja EMAS III.\nTags: BeogradEMAS (Eco Management and Audit Scheme)Evropska komisijaISO 14001javne nabavkemenadžmentobukaprogramProjekatregistarseminarVictoria Consulting\nNext story Hidroenergetska slika Srbije\nPrevious story Petnica poziva osnovce


Najbolji timovi savremene NBA lige - Ostatak Sveta\nHomeAnalizeNajbolji timovi savremene NBA lige\nNovember 13, 2016 DM Analize 0\nNajuspešniji timovi savremene NBA\nOpšte je poznato među ljubiteljima NBA Lige da su dva najuspešnija tima u istoriji,skoro pa “namerno” antagonistički postavljeni na obalama dva različita okeana,na dva kraja iste države, sa potpuno drugačijim pedigreom i načinom života – Los Angeles Lakersi i Boston Celticsi. Dva tima, dva grada i puno isprepletene istorije koja je na najlepši način gradila rivalitet u NBA Ligi,”vukući” i ostale timove u večnoj borbi za trofejima.\nMeđutim, dugogodišnje tavorenje Celticsa na dnu Lige,kao i trenutno najduži niz LA Lakersa bez Play Of takmičenja ( tri vezane sezone,uz očekivanja da ni ove godine neće biti konkurentni) tera na razmišljanje koji su još timovi, u savremenoj NBA Ligi dostojni da se umešaju u rivalstvo ova dva giganta.\nOdgovor nije ni malo lako dati. Pre svega, treba odrediti od kad počinje period savremene NBA Lige jer,bez uvrede prema Ligi,timovima i igračima iz ranijeg perioda, nivo igre i organizacije od pre 40,50 ili 60 godina svakako nije za poređenje sa sadašnjom strukturom. Neverovatna medijska i finansijska ekspanzija nastala u poslednjih nekoliko decenija učinilo je ovu Ligu planetarno popularnom, “brendom” koji je prepoznatljiv svuda po svetu, gde je NBA logo postao treći najprepoznatljiviji logo na svetu, pored čuvenog znaka “Najka” i UNICEFa.\nNBA Liga je dugi niz godina imala svega 8 ili 9 timova što je stvarno premalo za bilo kakvo poređenje. U periodu od 1964-76 je imala i konkurenciju u ABA Ligi koja je,samo da je imala malo bolju organizaciju i medijsku promociju (klubovi su uglavnom bili stacionirani po manjim gradovima) verovatno i istisnula NBA. Druga stavka su pravila koja su bitno uticala na samu igru. Linija za tri poena,koja je napretkom košarkaške igre postala dominantna i na osnovu koje se i taktika pravi, uvedena je tek 1979. godine. Te godine su sa Drafta stigla i dva igrača zbog kojih je Liga i postigla enorman rast popularnosti, Leri Bird i Medžik Džonson. Takođe treba napomenuti da su NBA igrači u tim početnim decenijama postojanja Lige imali relativno skromna primanja zbog kojih su morali tokom leta da drže košarkaške kampove ili da se bave nekim drugim poslom da bi mogli da prežive. Nešto što je za sadašnje uslove nezamislivo. I konačno,sam sistem takmičenja – Plej Of je do 1984.godine bio “okrnjen” jer je u njemu učestvovalo po 6 ekipa iz svake Konferencije.\nI tu dolazimo do sezone koja se može smatrati kao stvarni početak savremene NBA košarke. U sezoni 1983-84, zapravo pred kraj iste, na čelo NBA Lige stiže novi komesar Lige,Dejvid Štern, i ta sezona se može smatrati prekretnicom u svakom segmentu. Nizom promena i uvođenjem inovacija u pomalo dosadnu NBA košarku, napravljena je ogromna razlika u odnosu na ranije godine.. Počev od finansijkog dela,preko marketinga gde je NBA postao prepoznatljiv “proizvod” u celom svetu i sa 16 ekipa u završnom delu što je koncept koji je i dalje aktuelan.Zatim,uveden je “seleri kep” (koji i danas bitno određuje primanja igrača) sa kojim nijedna ekipa nema prednost u odnosu na drugu,kao i Draft lutrija gde najslabije ekipe biraju najbolje igrače (opet zbog ravnoteže među timovima). Pored toga je uvedena i kontrola na narkotike koji su do tada bili skoro nerešiv problem i zbog kojih je Liga bila na lošem glasu koja automatski povlači i manju popularnost. Pokrenuta je velika mašinerija, počela je galopirajuća komercijalizacija Lige, proširenje i NBA je postala svetski fenomen.\nS obzirom da smo došli do toga da je sezona 1983-84 nulta sezona, od koje se NBA košarka deli na “pre” i “posle”, i da je od tada prošlo 33 godine,kojih pet ekipa su najuspešnije u novoj košarkaškoj eri?\nPrvo mesto pripada L.A.Lejkersima. Od ere Šoutajma Medžka i Karima, pa Kobija i Šeka, Los Andjeles i zlatno-ljubičasti dres su postali sinonim za uspeh i to ne samo u filmskoj industriji. U tom periodu je osvojeno 8 titula uz još 5 NBA finala i po tim parametrima Lejkersi su ubedljivo najbolja franšiza Lige.\nNa drugoj poziciji je ekipa San Antonio Sparsa. Jedina je ekipa iz sad već davno rasformirane ABA Lige koja je uspela da osvoji NBA naslov i koja ima pozitivan bilans sa svim ostalim timovima u Ligi! Pored toga, drže rekord po procentu pobeda u NBA i imaju još uvek aktivan rekord od čak 19 godina sa preko 60% pobeda u sezoni! Počevši od Džordža Gervina,preko Dejvida Robinsona,Tima Dankana i neizostavnog trenera Grega Popoviča, ovaj tim je uspeo da osvoji 5 titula, pri tome napravivši i dva najveća kam-beka u istoriji Lige od 35 i 36 pobeda više u odnosu na prethodnu sezonu.\nTreća je ekipa Čikago Bulsa, jedina ekipa koja nije izgubila finale Plej Ofa a da je osvojila više od jednog šampionskog prstena. Ovaj tim drži još uvek aktuelan rekord po procentu uspešnosti u jednoj sezoni računajući i Plej Of (u sezoni 1995/96). Naravno,kadrovski se svi uspesi vezuju za dva Džerija –Rejnsdorfa i Krausa, vlasnika i generalnog menadžera Bulsa,kao i najtrofejnijeg trenera u istoriji NBA Lige Fila Džeksona. Igrački, sinonim za ceo grad je i dalje Majkl Džordan koji je svojoj ekipi doneo dva “tripita”, odnosno ukupno 6 titula! Bulsi su i po prodaji dresova treća najpopularnija ekipa u Ligi.\nČetvrto mesto pripada ekipi koja bila ubedljivo najbolja u “staroj” NBA,odnosno u periodu pre 1984, legendarnim Boston Seltiksima.Završetkom karijera i rasturanjem “zlatne” generacije Seltiksa predvođenih Birdom,Mekhejlom i Perišom kao i nekim nesrećnim okolnostima (smrt ultra talentovanog Lena Biasa na dan Drafta i srčanih problema odličnog Redžija Luisa) tim je dugi niz godina tavorio na dnu Lige. Bolji dani su došli sa dolaskom Pola Pirsa i Antoana Vokera,a vrhunac je bio 2009. gde su udarna snaga bili upravo Pirs,Kevin Garnet i Rej Alen kada je osvojena i poslednja titula.\nPeto mesto pripada ekipi sa Floride – Majami Hitu. Najmlađa od svih vrhunskih ekipa, Majami je pre svega zahvaljujući odličnim organizacionim sposobnostima autoritativnog Peta Rajlija brzo prešao put od novajlije u Ligi do pobedničkog tima. Ključno je bilo angažovanje Šekila O’Nila koji je sezonu pre dolaska bio i MVP Lige kao i draftovanje Dvejna Vejda. Vremenom je usledilo i angažovanje planetarno najpopularnijeg igrača Lige Lebron Džejms što je rezultiralo sa ukupno 3 titule i još dva NBA finala.\nDa li će neka ekipa skorije poremetiti ovaj odnos,pokazaće vreme. U predstojećoj sezoni, kako stvari stoje, samo će Sparsi, sa još uvek aktivnim trenerom Popovičem i odličnom timskom igrom biti konkurentni za održavanje izuzetnog imidža koji grade već decenijama. Druge ekipe će, poput finalista u prethodne dve godine (Golden Stejt Voriors i Klivlend Kavalirs) svakako nastojati da se približe najboljim ekipama savremene NBA.\nsa sajta Aktualac.net Srđan Nikolić\nLagano je Oklahoma savladala Bullse, i nanela im težak poraz od 101 – 69. Russellu Westbrooku trebalo je svega 25 minuta da stigne do trećeg ovosezonskog triple double učinka, meč je završio sa 12 poena, […]


NAJAVLJENA SARADNJA U SPORTU ZRENJANINA I KATARA: Razmena kadrova, kampovi, organizacija sportskih događaja – Zrenjanin\nPotpisivajem protokola o saradnji između zrenjaninske agencije za mendžment, konstalting i sportske usluge „Logistik sports sistem“ i katarske kompanije sportskih usluga „Top sport menadžment“ otvara se put domaćim sportistima i trenerima da se usavršavaju u ovoj zemlji Bliskog istoka, ali i da tamošnji sportski radnici dolaze u Zrenjanin, rečeno je danas na konferenciji za medije koju je organizovao Sportski savez grada.\nNamera je pre svega da se vrši razmena kadrova Srbije i Katra, kaže Zoran Jerković, vlasnik i osnivač agencije „Logistik sports sistem“ i nekadašnji trener karatea.\n– Od njih možemo da naučimo o menadžmentu i organizaciji sportskih događaja na visokom nivou. Nedavno su imali svetski kup u plivanju, a takođe će biti domaćini i Svetskog prvenstva u fudbalu, u šta bi mogli da se uključe i naši menadžeri i volonteri. Saradnji bi obuhvatala i razmenu i edukaciju trenera i sportista kroz zajedničke kampove, pre svega onih sportista koji su pri kraju karijere i koji bi mogli u Kataru da rade kao treneri. Želimo da se ovaj zrenjaninski projekat proširi na nivo države – rekao je Jerković.\nOn je ugovor potpisao zajedno sa predstavnikom katarske kompanije „Top sport mendžment“ Ziadom Abesom, koji je takođe i zastupnik Olimpijskog komiteta u Kataru.\nPomoćnik gradonačelnika Simo Salapura najavio je ovom prilikom aktivnosti grada u oblasti sporta.\n– Narednog juna Zrenjanin i Niš biće domaćini Evropskog prvenstva u košarci za žene, pri čemu će srpska reprezentacija nastupiti u našem gradu. Takođe, u julu 2019. godine u Zrenjaninu se održava i Evropski studentski šampionat u odbojci. Što se tiče infrastrukture, renovirana je hala „Medison“, otvorene su četiri fiskulturne sale u naseljenim mestima, u toku je javna nabavka za radove na Atletskom stadionu, a očekuje se i zamena parketa u Kristalnoj dvorani – rekao je Salapura, napomenuvši da Grad izdvaja više novca od Republičkog proseka za finansiranje sportskih organizacija.\n← PREKOGRANIČNA BICIKLISTIČKA MANIFESTACIJA „CIKLO-FEST“ BIĆE ODRŽANA 5. I 6. OKTOBRA: Begejom od Rumunije do Srbije\nBEZ STRUJE U SREDU: Bez napona Srpski i Novi Itebej, Međa i delovi Zrenjanina i Torka →


Evropski sud: Brak homoseksualaca ne bi trebalo dozvoliti\nEvropske zemlje ne bi trebalo da dozvole homoseksualne brakove, ocijenio je Evropski sud za ljudska prava, ali je dodao da postoji sve veća saglasnost da takve veze budu priznate zakonom.\nSedam sudija Evropskog suda danas je jednoglasno odbilo zahtjev dvojice Austrijanaca da sklope brak, navodeći da takav brak nije garantovan odredbom o braku u okviru Evropske konvencije o ljudskim pravima.\nSudije su, međutim, navele da "postoji sve veći evropski konsenzus" da homoseksualni parovi treba da budu zakonski priznati, ali države treba pojedinačno da odluče o formi tog priznavanja "jer brak ima duboko ukorenjene društvene i kulturne konotacije koje se razlikuju od države do države".\nMeđu članicama EU postoje liberalne zemlje kao što su Švedska i Holandija, kao i religiozna i konzervativna društva kakvo je poljsko.\nŠest evropskih zemalja - Belgija, Holandija, Švedska, Portugal, Norveška i Španija, legalizovale su homoseksualne brakove. Oko 12 drugih, među kojima Britanija, Njemačka, Francuska i Austrija, su legalizovale homoseksualne parove čime je postignut skoro isti status kao i da su vjenčani.


Vesti online / Scena / Šoubiznis / Otvoreno: Ričard Gir otkrio detalje iz svog života\nPriznaje da je sanjar i emotivac: Ričard Gir\n"Niko te ne uči kako će biti kada budeš slavan. Posle 'Američkog žigola' život mi se promenio i na bolje i na gore. Bio sam mlad i ljudi su odjednom znali ko sam. Samo sam želeo da radim. Nisam o sebi mislio kao o bogatom i poznatom. Nisam bio zainteresovan za to".\n"Majka i otac su bili u braku duže od 70 godina. To je jedan od onih brakova kakvim sam težio, ali kakve nisam uspeo da održim". (Gir je bio u braku sa Sindi Kraford i Keri Louel).\n* FOTO: Šta je Ričard Gir rekao Angeli Merkel dok su pili kafu?\n"Svaki udah otvara novu mogućnost. Volim to što starim. Moj otac je još živ i ima 95 godina. Um mu je bistar i fizički je malo sporiji, ali se i dalje kreće. Težim takvoj vrsti dugovečnosti. Jasno je da nisam fizički fleksibilan ili snažan kao kad sam bio dečak, ali mislim da sam mentalno fleksibilan".\n"Džulija Roberts i ja ćemo uvek biti povezani. Snimanje 'Zgodne žene' je iskustvo koje se ne zaboravlja i koje je u potpunosti zavisilo od Gerija Maršala, reditelja, koji je u taj film pretočio svoje srce, dušu i osećanja. Umro je prošle godine i sada, kad pogledam unazad, mislim da smo svi na setu na neki način projektovali njegova osećanja dok smo stvarali film".\n"Danas je teško biti žena. Ako se desi neka radikalna promena u narednim godinama, do nje će doći zbog postojećeg ženskog pokreta. Žene gledaju na život dugoročnije i šire, a muškarci vide samo ono što je direktno ispred njih".\n"Meditiram svaki dan. Kontinuitet u toj aktivnosti je nešto što mi je potrebno i što želim. To je vežbanje strpljenja i posvećenosti sopstvenom umu. Većinu nas niko ne podstiče da to radimo. Samo imamo površan odnos sa svetom".\n"Kad je reč o tehnološkom napretku, mislim da su stvari izgledale bolje pre 30 godina. Previše radimo, da bismo imali vremena da razmišljamo o tome šta znači biti čovek. Trenutno ne koristimo činjenicu da imamo tehnologiju, kako bismo sebi olakšali živote".\n"Često umem da odlutam i bavim se nečim što je samo moja stvar. Pomalo sam sanjar, što nervira moje prijatelje. Sve što me odvaja od tendencije da sebe shvatam preozbiljno, sve što zaustavlja hladnoću i teskobu, koje me odvajaju od ostatka univerzuma, smatram dobrim stvarima".\n"Muškarce uče da ne budu suviše emocionalni i mislim da je to pogrešno. Meni nije teško da zaplačem. Poslednji put mi se to desilo pre dva dana kada sam pomislio kakvi ljudi mogu da budu. Kako starim, tako moj temperament postaje sve mekši. U meni više nema besa. Sve je na neki način sagorelo. Nije loše da stvarno osećate stvari, umesto da ih zakopavate".\nŠOUBIZNIS Ona je izabrana za najlepšu ženu na svetu


Opština Obrenovac od danas ponovo radi - SandzakHaber.Net , Sandžačke Internet Novine !\nNaslovna Vijesti Srbija Opština Obrenovac od danas ponovo radi\nOpština Obrenovac od danas ponovo radi\nOd HaberNews - 26. Maja 2014. 0 50 Podeli na Fejsbuku\ntweet Gradska opština Obrenovac od danas u devet sati ponovo će početi da radi, na staroj adresi i u staroj zgradi, a predsednik opštine Miroslav Čučković pozvao je građane na strpljenje, jer službenici neće biti u mogućnosti da ođednom prime sve prijave šteta u poplavama.\nČučković je naveo i da će u opštini dežurati ljudi koji će pružati neophodne informacije građanima, koji će moći da prijave sve što im je oštećeno u poplavama. “Napravili smo 10 kategorija dobara koja su oštećena poplavom, od individualnih stambenih objekata, poljoprivrednih objekata, lokala, firmi, do automobila i drugih pokretnih stvari, kao što su plovila i radne mašine”, rekao je Čučković.\n“Nakon toga će komisije izaći na teren i napraviti zapisnike”, rekao je Čučković, saopšteno je iz opštine.\ntweet Prethodni tekstPočeli predsjednički izbori u EgiptuSledeći tekstLjajić: Vlada je položila ispit HaberNews\tPOVEZANE OBJAVEVIŠE OD AUTORA


RTCG - Radio Televizija Crne Gore - Nacionalni javni servis :: Politika :: CG nepokolebljiva na daljem putu reformi\n26. 10. 2021. 14:40 >> 16:23 0\nCG nepokolebljiva na daljem putu reformi\nCrna Gora nepokolebljiva je na daljem putu reformi, u cilju sticanja punopravnog članstva u EU, kazao je generalni direktor Direktorata za politiku odbrane, general-major Rajko Pešić.\nGeneralni direktor Direktorata za politiku odbrane, general-major Rajko Pešić, učestvovao je na sastanku političkih direktora ministarstava odbrane zemalja članica inicijative Odbrambene saradnje zemalja Centralne Evrope (CEDC) i zemalja Zapadnog Balkana (CEDC+) koji je održan u Trakošćanu, u Republici Hrvatskoj.\nOn je istakao značaj ovakvih regionalnih inicijativa, koje predstavljaju snažan podstrijek državama u unaprjeđenju demokratskih principa, kao i uspješnom prevazilaženju izazova i ujedinjavanju odbrambenih kapaciteta.\nGeneral Pešić je potvrdio čvrstu orijentaciju Crne Gore na putu ka članstvu u Evropskoj uniji, kao perspektivi i garantu regionalne i globalne sigurnosti.\nDodao je da je Crna Gora nepokolebljiva na daljem putu reformi, u cilju sticanja punopravnog članstva u EU. General Pešić je podsjetio na nedavnu izjavu predsjednice Evopske komisije, Ursule fon der Lajen da Evropska unija nije kompletna bez Zapadnog Balkana.\nCG-EU Rajko Pešić


✔ Postoje li posebne ponude za letove iz Afganistana za Centralnoafričku Republiku na eSky.ba?\n✔ Mogu li se pobrinuti za osiguranje prilikom rezervacije leta iz Afganistana za Centralnoafričku Republiku?\n✔ Ako rezerviram let iz Afganistana za Centralnoafričku Republiku, mogu li rezervirati ujedno i smještaj?\n✔ Koje avio-kompanije nude letove iz Afganistana za Centralnoafričku Republiku?\nBudite sigurni, da na eSky.ba ponuda letova iz Afganistana za Centralnoafričku Republiku uključuje ne samo niskotarifne avio-kompanije, već i one koje su specijalizirane za visoki standard.


Mulj i smeće nakon poplave\nSituacija u Ugljaru se polako popravlja nakon obilnih poplava koje su zadesile ovo selo koje pripada opštini Gračanica.\nNakon poplave (Foto KIM)\nVoda se povukla, ali je za sobom ostavila mnogo smeća i mulja, pa meštani, posebno oni koji žive pored reke Prištevke strahuju od zaraze.\nPoplava koja je tokom vikenda zahvatila brojna domaćinstva napravila je dosta štete po kućama, mnogima su pregoreli uređaji, uništena je stočna hrana, a stradala je i živina.\nVeliki broj ljudi je bio primoran da svoju stoku preseli na drugi kraj sela koji nije bio zahvaćen vodom, kaže za KIM radio Vladimir Krstić.\nPrethodnih dana, opština Gračanica donirala je meštanima hleb i vodu.\nKiša koja je padala tokom vikenda prouzrokovala je poplave i u drugm delovima Kosova.\nPoplavama su zahvaćene i opštine Podujevo, Vučitrn, Priština, Gnjilane i Klokot, prenosi Kosova live.\nPredsednik opštine Priština, Špend Ahmeti je na konferenciji za štampu rekao da su padavine prouzrokovale materijalnu štetu u Prištini, ali da je stanje pod kontrolom.


17-03-2015 11:07 Društvo Srbija\nBEOGRAD - Direktor Kancelarije za KiM Marko Đurić i ministar za rad Aleksandar Vulin prisustvovali su danas prvom školskom času u OŠ"Drinka Pavlović", koji je bio posvećen pogromu nad Srbima 17. marta 2004. godine i sa koga je poručeno da se taj dan nikada ne sme zaboraviti, a takav zločin nikada ponoviti.\nMarko Đurić (Foto: JuTjub printskrin)\nOd ove godine, sećanje na 17. mart 2004. godine biće deo programa obeležavanja godišnjica istorijskih događaja i prvi čas u svim školama u Srbiji počinje podsećanjem na taj tragični događaj. "Naša želja je da se naša deca u Beogradu, ali i u drugim delovima Srbije, sećaju ovako teških događaja i da ostanu u vezi sa vršnjacima na Kosovu i Metohiji", rekao je Đurić novinarima nakon školskog časa. Kako je istakao, "samo sećanje i solidarnost mogu da nas dovedu do toga da neko od njih jednog dana u Visokim Dečanima upali sveće slobode koje je carica Milica ostavila u amanet i koje se tu čuvaju". On je dodao da je kultura sećanja sastavni deo kulture i civilizacije svakog evropskog naroda, a da je malo takvih naroda koji su u svojoj istoriji doživeli takvu vrstu tragedije i patnje, kakvu je doživeo srpski narod. "Mi ne želimo da se to ikada ponovi, a da se to ne bi ponovilo moramo da sačuvamo sećanje na uzroke, kao i da pozovemo na odgovornost krivce za 17. mart", poručio je Đurić ističući i da za to još niko nije kažnjen. On je podsetio da je 17. marta 2004. godine, prethodio 24. mart 1999. godine, kada je počelo bombardovanje, i da se od tada naša vlada, država i vojska ne nalaze u punom kapacitetu na KiM. "Vredi se boriti, uveren sam da Srbija na Kosovu i Metohiji ima budućnost, kao i u svakom drugom delu zemlje", zaključio je Đurić. Ministar za rad, zapošljavanje, boračka i socijalna pitanja Aleksandar Vulin rekao je da je 17. mart 2004. godine sve počelo jednom velikom laži - da Srbi puštaju pse na albansku decu i da je ta laž bila povod, koji niko do sada nije demontovao. "Niko nikada nije priznao da je sve to bila strašna laž. Pogrom na Kosovu i Metohiji se nije desio jer su ga Srbi izazvali", podvukao je Vulin i dodao da nikada nije kasno da se prizna istina. On je rekao da "veliki svet koji je ćutao o istini 17. marta, može danas da prizna veliku laž" i kaže "izvinite". Onda bi, kako smatra, možda mogli da se nađu krivci, kao i da budu kažnjeni. Vulin, koji je bivši direktor Kancelarije za Kosovo i Metohiju, rekao je i da bi, kada bi se našli krivci i kada bi bili kažnjeni, imalo nade za svako ljudsko biće na KiM. "Ako se istina nikada ne bude priznala i ako niko nikada ne bude kažnjen, onda nema nade ni za Srbe na Kosovu i Metohiji, kao ni za jedno biće na planeti", upozorio je Vulin. Prema njegovim rečima, ovo je prvi put da se martovsko nasilje nad Srbima na Kosovu i Metohiji obeležava kao deo državnog ceremonijala i da će tako ostati. Vulin je istakao i da se to nikada neće zaboraviti i da deca o tome treba da uče, kao i da se to nijednoj naciji nikada ne sme dogoditi. Na času sedmog razreda kojem su prisustvovali, Đurić i Vulin su pitali učenike da li znaju šta se dogodilo 17. marta 2004. godine, da li su ikada bili na Kosovu i Metohiji, da li bi voleli da odu tamo, da li poznaju nekoga sa KiM... Đaci su imali priliku i da vide film o martovskom pogromu, a istakli su da su im najpotresnije slike kada su Albanci lomili krstove na srpskim crkvama jer su time "pokušali da nas izbrišu, kao da nikada nismo bili na Kosovu i Metohiji". Vulin je đacima takođe objasnio da je događaje 17. marta 2004. godine uzrokovala "strašna laž", koju niko nikada nije priznao i naveo da su njihovi vršnjaci na Kosovu i Metohiji prerano odrasli, jer su "doživeli laž, videli vatru, znaju šta je mržnja"... Đurić je rekao da 17. mart opominje i podseća da imamo braću i sunarodnike na Kosovu i Metohiji koji zaslužuju da im pomognemo i da ih ne zaboravimo. On je rekao i da je država "temelj sigurnosti u našim životima koju treba zajedno da gradimo". Đurić i Vulin su najavili da će jedno odeljenje sa Kosova i Metohije dovesti u posetu vršnjacima u OŠ "Drinka Pavlović", kao i da bi mogla da bude organizovana eskurzija da đaci iz Beograda posete srpske manastire u južnoj pokrajini.\nPročitajte još:Šešelj: Toma ima lažnu diplomu, on ne zna ni gde je zgrada tog fakulteta! (VIDEO)PUŠKOV TVRDI: Hilari Klinton je tvorac Islamske države!


U Bosni i Hercegovini je jutros u sedam sati počela izborna šutnja, koja će trajati do zatvaranja biračkih mjesta. Kako je jučer saopćila Centralna izborna komisija BiH, u ovom periodu nisu dozvoljene nikakve javne političke aktivnosti, te je CIK pozvao političke subjekte da se uzdrže od kršenja pravila ponašanja tokom izborne šutnje.\nOna je potvrdila da se izborna šutnja odnosi i na nevladin sektor, ali nije mogla govoriti o eventualnim sankcijama u slučaju kršenja ove šutnje. CIK je danas, zadnji dan izborne kampanje, pozvao građane BiH da izađu na izbore i iskoriste svoje pravo glasa.\nU CIK-u napominju da će birači na dan izbora na biračkom mjestu dobiti četiri glasačka listića, osim birača u Brčko Distriktu koji su se izjasnili za entitetsko državljanstvo FBiH. Oni će, naime, dobiti tri glasačka listića s obzirom na to da tamo nema kantonalnog nivoa.\nPredsjednica Hadžiabdić je saopćila da tokom predizborne kampanje nije bilo znatnih kršenja pravila ponašanja. CIK je primio 15 prigovora, izrekao jednu sankciju zbog sprječavanja novinara u obavljanju posla, te tri sankcije zbog plaćenog političkog oglašavanja prije zvaničnog početka izborne kampanje.\nBilo je i devet prigovora na procedure imenovanja članova biračkih odbora. Primljene su tri žalbe na odluke općinske izborne komisije, u vezi s kojima je CIK donio svoje odluke. Na ove odluke CIK-a upućena je samo jedna žalba Sudu BiH, koji je u ovom slučaju potvrdio odluku CIK-a.


"SREĆNI LJUDI NE PIŠU PJESME": Objavljen prvi trejler filma o Tomi Zdravkoviću - BIGportal.ba\n“SREĆNI LJUDI NE PIŠU PJESME”: Objavljen prvi trejler filma o Tomi Zdravkoviću\n12 Avgusta, 2021 12 Avgusta, 2021 0648\nObjavljen je prvi trejler novog filma reditelja Dragana Bjelogrlića “Toma”, koji kao koproducenti zajednički potpisuju Željko Joksimović i Dragan Bjelogrlić.\nKako je Toma Zdravković voleo, patio, bežao i ponovo se vraćao svojoj duši – dočarao nam je Milan Marić u glavnoj ulozi, dok je lik raskošne Silvane Armenulić poveren Tamari Dragičević.\nIpak, Toma je bio ton, stih i melodija, a sve to u filmu donosi kompozitor i producent Željko Joksimović.\nFilm „Toma“ će svoju svetsku premijeru imati 20. avgusta na Filmskom festivalu u Sarajevu, dok će već sutradan 21. avgusta otvoriti Festival filmskih susreta u Nišu.\nProjekat se realizuje se u saradnji sa Telekomom Srbija i Filmskim centrom Srbije.


Dvoje preminulih u prokupačkoj Bolnici, na lečenju 60 pacijenata - ToplicaPressToplicaPress\nHome / DRUŠTVO / Dvoje preminulih u prokupačkoj Bolnici, na lečenju 60 pacijenata\nNa Infektivnom odeljenju prokupačke Opšte bolnice hospitalizovano je 60 pacijenata, od kojih je kod 53 testiranjem potvrđeno da su pozitivni na virus korona. Tokom jučerašnjeg dana u ovoj ustanovi su preminula 2 pacijenta iz Prokuplja.\nU dve kovid ambulante prokupačke Bolnice za 24 sata pregledano je 102 pacijenta sa simptomima virusa, a većina je sa upalom pluća i srednje teškom kliničkom slikom.\nNa kiseoničkoj potpori su trenutno 27 pacijenata. Apelujemo na sve građane da se vakcinišu i da nastave da se pridržavaju epidemioloških mera jer se broj hospitalizovanih ne smanjuje i skoro je na granici maksimalnog kapaciteta koje ova ustanova može da primi na bolničko lečenje – kažu u Bolnici.\nU kuršumlijskom Domu zdravlja, prema poslednjim informacijama za 3 dana obavljeno je 296 pregleda, testirano je 98 osoba, od kojih su 32 pacijenta pozitivna na virus korona.\nShare the post "Dvoje preminulih u prokupačkoj Bolnici, na lečenju 60 pacijenata"\nPrevious: Bivšem predsedniku Opštine Blace ukinuta prvostepena presuda, predmet vraćen u niški Viši sud\nNext: Težak posao za Prokupčane danas protiv Morave iz Vladičinog Hana (UŽIVO)


Šta se dešava u EU? Austrija izlazi iz CEI\nB92\t12.06.2018 08:22\nAustrija će se povući iz Centralno evropske inicijative, čiji je nekada bila osnivač.\nTa inicijativa trenutno okuplja 18 država, a osnovana je 1989.godine, sa ciljem da podstakne ekonomsku i kulturnu saradnju centralnoevropskih zemalja, kao i približavanje regiona. Austrija je u CEI zauzimala vodeću ulogu, te je mesto generalnog sekretara rotiralo između Austrije i Italije.\nPoslednji generalni sekretar iz Austrije bila je Margot Klestil-Lefler, supruga bivšeg šefa austrijske države, a koja se, nakon svađe povukla iz ove organizacije i sada u Ministarstvu spoljnih poslova vodi sektor za Rusiju.\nDalje učešće Austrije u CEI nije svrsishodno, ističe Ministarstvo spoljnih poslova. Format te organizacije ne odgovara više kao ranije za suočavanje sa evropskim izazovima današnjice, dodaje se iz te ustanove.\nIntegracija jugoistočne Evrope u strukture EU podržava se bolje direktno, smatra Ministarstvo i dodaje da je zbog toga istupanje iz CEI mera koja se može shvatiti kao optimizacija tih austrijskih napora. Pored toga, naglašava zvaničan Beč, moguće je time personalne i finansijske kapacitete bolje objediniti.\nBivši austrijski vicekancelar Erhard Busek, koji je bio suosnivač CEI, izrazio je žaljenje zbog odluke Beča. "Šteta što ćemo imati jedan kontakt manje posebno u regionu gde su nam potrebni kontakti", rekao je on bečkom dnevniku „Standard".\nPrema njegovim rečima, Austrija sama prepušta uticaj "neliberalnoj Mađarskoj" koja se sve više ekonomski i diplomatski angažuje u regionu.\nPored toga, smatra, da se olako istupa iz organizacije u kojoj je članica i Belorusija.


Povelja o bratimljenju | M novine Sremski informativni portal\nM novine Sremski informativni portal > Društvo > Povelja o bratimljenju\nPovelju o bratimljenju između PU „Danica Jaramaz“ iz Kosovske Mitrovice i DU „Dečija radost“ iz Iriga, potpisale su direktorke ove dve ustanove Gorica Marinković i Jelana Vidanović, 14. septembra u Irigu. Potpisivanju je prisustvovao i Stevan Kazimirović, predsednik iriške Opštine.\nGorica Marinković, direktorka PU „Danica Jaramaz“ iz Kosovske Mitrovice izrazila je zadovoljstvo što je ova Povelja potpisana, a sve u cilju unapređenja procesa rada i razmene iskustava vaspitača i ostalih saradnika u ovim ustanovama.\n– Kosovska Mitrovica i Irig se dosta razlikuju i nadam se da će to biti prilika za razmenu iskustava, ali i organizovanih poseta sa decom. U našoj ustanovi svake godine upišemo veliki broj dece i tome se radujemo. Trenutno imamo 710 dece različitih uzrasta, 65 mališana više nego lane. Uslovi za rad su dobri, ali nam uvek nedostaje mesta i uskoro počinjemo gradnju aneksa objekta i proširenje kapacitet, što je odobrila Vlada Srbije – rekla je posle potpisivanja Povelje i razmene poklona, direktorka Marinković.\nZadovoljna potvrdom dalje saradnje bila je i Jelena Vidanović, direktorka DU „Dečija radost“ u Irigu.\n– Daljom saradnjom želimo da unapredimo vaspitno – obrazovni rad, kao i da razmenimo primere dobre prakse koje postoje u obe ustanove. Međutim, ima mogućnosti i za dalju saradnju dve opštine. Radujemo se ovom potpisivanju i daljoj saradnji, koju smo uspostavili pre par godina, a u narednom periodu bi voleli da nas posete i deca sa svojim vaspitačima. Naša ustanova ima upisanih 320 dece, a i kod nas je ove godine zabeleženo povećanje broja upisane dece – istakla je Jelena Vidanović.\nStevan Kazimirović, predsednik Opštine je istakao da se planira i saradnju na nivou Iriga i Kosovske Mitrovice.\n– Predsednik Opštine Kosovska Mitrovica je, takođe trebao da dođe, ali je imao obaveze oko predizborne kampanje za oktobarske izbore na KiM. Smatram da je ovo početak buduće saradnje, jer uvek krenu kontakti u kulturi i sportu, pa se ta saradnja potom nadograđuje do nivoa lokalnih samouprava. Mi smo dobili pozivnicu da idemo u novembru u Kosovski Mitrovicu – rekao je Stevan Kazimirović.